title: Vladimer Gurgenidze

text: Vladimer ”Lado” Erekles dze Gurgenidze (, s. 7. joulukuuta 1970 Tbilisi, Georgian SNT, Neuvostoliitto) on georgialainen poliitikko.


title: Karjalani, Karjalani

text: Karjalani, Karjalani (Fuga 9333) on Viipurin Lauluveikkojen kokoelma kuoron Karjala- ja Viipuri-aiheisesta musiikista, ja se vaalii karjalaista ja viipurilaista lauluperinnettä sekä herättää tunteita ja muistoja. Osa sävellyksistä on omistettu lauluveikoille ja suuri osa kuuluu kuoron vakio-ohjelmistoon. Levy on koostettu Viipurin Lauluveikkojen äänitteistä Fuga 9181, 9234 ja 9293. CD-masteroinnin teki Enno Mäemets Editroom Oy:stä 2012.


title: Karjalani, Karjalani

text: Kokoelma julkaistiin Viipurin Lauluveikkojen Helsingin Musiikkitalossa pidettyjen 115-vuotisjuhlakonserttien yhteydessä 20. huhtikuuta 2012. Koostelevy aiemmasta tuotannosta, joka on osin jo loppuunmyyty aiempien äänitteiden osalta.Sivun lähde ja Viitetiedot "Viipurin Lauluveikot CD-levy Karjalani, Karjalani Fuga 9333 levyn kansiteksti"


title: Viva Elvis

text: Viva Elvis on remix-albumi, jossa Elvis Presleyn lauluraidat on erotettu alkuperäisistä äänitteistä ja taustat on soitettu uudelleen yhdeksänhenkisen yhtyeen kanssa. Levy julkaistiin 10. marraskuuta 2010.Eri maiden painoksissa kappaleessa "Love Me Tender" oli mukana paikallinen laulaja.


title: Regionalliga (jääkiekko)

text: Regionalliga on Saksan neljäs jääkiekon sarjataso.


title: Hopearöyhyt

text: Hopearöyhyt ("Achnatherum") on heinäkasvisuku (heimo Poaceae), johon kuuluu muun muassa monivuotisena koristekasvina viljelty hopearöyhy ("Achnatherum calamagrostis"). Sukuun kuuluu noin 50 lajia.


title: Anefif

text: Anefif on maalaiskunta ja sen keskuspaikka Malin Kidalin alueen Kidalin piirissä. Se sijaitsee Adrar des Ifoghas -vuoriston eteläosassa noin 110 kilometriä Kidalista lounaaseen. Kunnassa on 5 100 asukasta (vuonna 2009).


title: Anefif

text: Anefifin kunnan pinta-ala on 2 800 neliökilometriä. Se rajoittuu pohjoisessa Kidalin piirin Essoukin kuntaan, idässä Kidalin kaupunkiin, etelässä Gaon piirin Anchawadin kuntaan, lännessä Bouremin piirin Tarkintiin sekä luoteessa Tessalitin piirin Adjelhociin. Kunnan länsiosassa on Telemsin laakso. Ilmasto on erittäin kuiva ja kuuma. Talvisin lämpötilanvaihtelut ovat suuria. Tasangoilla kasvaa heinäkasveja, wadeissa ja laaksoissa myös puita ja pensaita. Eläinkunta käsittää gaselleja, hyeenoita, sakaaleja, lintuja, liskoja, käärmeitä ja skorpioneja.


title: Anefif

text: Kuntaan kuuluu yksi kylä ja 13 paimentolaisryhmää. Asukkaat ovat arabeja, tuaregeja ja songhaita.


title: Anefif

text: Anefifin kautta kulkee Gaon ja Kidalin välinen maantie. Seudun tärkein elinkeino on karjanhoito. Kotieläimiä ovat vuohet, lampaat, kamelit, aasit ja naudat. Laaksoissa kasvatetaan jonkin verran durraa, taateleita, tomaatteja ja sipulia. Lisäksi käydään kauppaa ja tehdään käsitöitä.


title: Anefif

text: Kunnassa on yksi koulu ja terveysasema.


title: Matti Arjanne

text: Matti Arjanne (14. elokuuta 1933 Tampere – 6. maaliskuuta 2011 Tampere) oli suomalainen toimittaja, pakinoitsija, suomentaja, kirjailija ja kirjankustantaja.


title: Matti Arjanne

text: Arjanne toimi Tampereella ilmestyvän Aamulehden kunnallistoimittajana ja kirjoitti lehteen 30 vuoden ajan 1950-luvulta alkaen pakinoita nimimerkillä "Malakias".


title: Matti Arjanne

text: Arjanne perusti 1971 Kustannuspiste nimisen kustannusliikkeen, joka julkaisi muun muassa neuvostoliittolaisten toisinajattelijoiden teoksia. Arjanne kirjoitti myös itse kirjoja ja suomensi kirjallisuutta. Hän käytti tällöin useimmiten erilaisia salanimiä.


title: Matti Arjanne

text: Arjenne oli myös kaapelitelevisiotoimintaa harjoittaneen Tampereen Tietoverkko Oy:n varatoimitusjohtajana ja vastasi yhtiön ohjelmatuotannosta 1983–1994.


title: Matti Arjanne

text:
Omalla nimellä:
Nimimerkillä "Aito Salamies":
Nimimerkillä "Veijo Varjo":


title: Matti Arjanne

text:
Omalla nimellä:
Nimimerkillä "Antti Virtanen":


title: Kiinantähkähäntä

text:
Kiinantähkähäntä ("Achyranthes bidentata") on revonhäntäkasveihin (heimo Amaranthaceae) kuuluva kasvilaji, jota on käytetty lääkekasvina.
Se kasvaa eteläisessä Afrikassa.


title: Danny Gabbidon

text: Daniel Leon "Danny" Gabbidon (s. 8. elokuuta 1979, Cwmbran) on walesiläinen jalkapalloilija, joka pelasi muun muassa Englannin Valioliigassa ja edusti West Bromwich Albionia, Cardiff Cityä, West Hamia, Queens Park Rangersia ja Crystal Palacea. Hänen pelipaikkansa oli puolustaja.


title: Danny Gabbidon

text: Gabbidon aloitti ammattilaisuransa vuonna 1998 West Bromwich Albionissa. Sieltä Gabbidon siirtyi walesiläisseura Cardiff Cityyn, ensin lainalle ja lopulta vakituisella siirrolla syksyllä 2000. Cardiffissa ollessaan Gabbidon teki myös A-maajoukkuedebyttinsä Tšekkiä vastaan maaliskuussa 2002. Vuotta myöhemmin hän oli yhdessä toisen maajoukkuemiehen Robert Earnshawin kanssa nostamassa Cardiffia sarjatasoa ylemmäs, silloiseen 1. divisioonaan, joka tunnetaan nykyään nimellä Englannin mestaruussarja.


title: Danny Gabbidon

text: Gabbidon siirtyi kesällä 2005 Valioliigaseura West Ham Unitediin yhdessä toisen puolustajan James Collinsin kanssa, Cardiffin jouduttua taloudellisiin ongelmiin. Saman vuoden lopulla hänet valittiin Walesin vuoden jalkapalloilijaksi. West Hamin aikoina Gabbidon kärsi paljon loukkaantumisista, ja oli yhtäjaksoisesti sivussa joulukuusta 2007 elokuuhun 2009 saakka.


title: Danny Gabbidon

text: Gabbidon teki vapaana pelaajana sopimuksen Valioliigaan juuri nousseen Queens Park Rangersin kanssa heinäkuussa 2011, oltua sitä ennen seurassa koeajalla. Hänen ensimmäinen sarjaottelunsa seurassa meni täysin penkin alle, Gabbidonin tehtyä oman maalin 4-0 -tappioon päättyneessä ottelussa Bolton Wanderersia vastaan.


title: Danny Gabbidon

text: Maajoukkuedebyyttinsä vuonna 2002 tehnyt Gabbidon ehti jo lopettaa maajoukkueuransa lokakuussa 2010, mutta maajoukkueen tuolloin uusi päävalmentaja Gary Speed sai vakuuteltua hänet kumoamaan päätöksensä myöhemmin talvella. Kaikkiaan hän pelasi 49 A-maaottelua.


title: Alois Hadamczik

text: Alois Hadamczik ( 20. kesäkuuta 1952 Kravaře, Tšekkoslovakia) on tšekkiläinen jääkiekkovalmentaja. Hän toimi Tšekin maajoukkueen päävalmentajana kunnes jättäytyi tehtävästä huonosti sujuneiden Sotšin olympialaisten 2014 jälkeen.


title: Alois Hadamczik

text: Hänellä oli veli Evžen Hadamczik.


Maastojuoksun Suomen-mestaruuskilpailut 2012 käytiin 13. toukokuuta Pudasjärvellä. Turun Urheiluliittoa edustava kenialainen Lewis Korir voitti toisena miehenä SM-maastojuoksuhistoriassa sekä 4 että 12 kilometrin mestaruudet – vieläpä ylivoimaisesti. Aikaisemmin samaan on pystynyt vain Jussi Utriainen vuonna 2004.


title: Acinos

text: Acinos on kasvisuku, joka kuuluu huulikukkaiskasvien heimoon (Lamiaceae eli Labiatae). Siihen kuuluvaa alppikäenminttua ("Acinos alpinus") käytetään monivuotisena koristekasvina.


title: Acinos

text: Suvun luontaista kasvualuetta on Keski- ja Etelä-Eurooppa sekä Länsi-Aasia.


title: Acinos

text: Suvun lajit ovat yksivuotisia ruohoja tai puutuvavartisia ainavihantia monivuotiskasveja. Suvun nimi tulee kreikankielisestä sanasta "akinos", joka on pienen aromaattisen kasvin nimi. Kasvit ovat matalia (enintään 20 cm), mätästäviä, pensasmaisia tai suikertavia. Kasvit kukkivat keskikesällä; kukat ovat kaksihuulisia ja putkimaisia, kukinnot pystyjä tähkiä.


title: Acinos

text: Suvussa on lajeja yhteensä 10.


title: El Diablo

text: El Diablo on nimi kolmelle eri DC Comicsin kustantamalle sarjakuvahahmolle. Alkuperäisen hahmon loivat Robert Kanigher ja Gray Morrow. Se teki ensi esiintymisensä vuonna 1970 "All-Star Western" -sarjakuvalehden toisessa numerossa. Pääosin El Diablo tunnetaan Villin lännen hahmona.


title: El Diablo

text: Lane työskenteli 1800-luvulla pankkivirkailijana ja kohtasi pankkiryöstön kanssavirkailijoidensa kanssa. Hyökkäyksen aikana ryöstäjät ampuivat yhden pankkivirkailijan. Lane ja muut virkailijat selviytyivät ryöstöstä hengissä. Lane kuitenkin koki syyllisyyttä toimimattomuudestaan ja lähti hakemaan kostoa ystävänsä kuolemasta. Hänen löydettyään pankkiryöstäjät hakkasivat nämä hänet joukolla ja heittivät hänet jokivirtaan. Jonkin ajan kuluttua, kun ryöstäjät jättivät hänet yksin, salama iski Lanen rintakehään ja hän vaipui koomaan. Myöhemmin shamaani Wise Owl elvytti Lanen ja riivasi hänet paholaisella, joka tulisi aina esille, kun Lane vaipuu uneen. Sittemmin Lane ryhtyi jahtaamaan rikollisia El Diablo nimisenä sankarina.


title: El Diablo

text: Toinen El Diablon roolia kantanut hahmo on Rafael Sandoval. Hän oli Dos Rios kaupungin uusi valtuuston jäsen, joka päätti luoda El Diablo sankarin saadakseen kiinni sarjatuhopolttajan. Sandoval loi asun juhlapuvusta ja liitti hahmoonsa paikalliset legendat paholaisesta. Sittemmin hän on puolustanut Texasin Dos Rios kaupunkia sarjamurhaajilta ja ryöstäjiltä.


title: El Diablo

text: Kolmas ja viimeisin El Diablon roolia kantanut hahmo. Hän on ex-rikollinen, joka jouduttuaan sairaalaan tapasi koomaan vaipuneen Lazarus Lanen. Hän on toiminut myös Suicide Squadin jäsenenä.


title: XQD

text: XQD on muistikortti, jota käytetään kannettavissa elektroniikkalaitteissa. Tyypillisesti tallennusvälineenä käytetään flash-muistia. WQD PCI Express-väylää tiedonsiirtoon.


title: XQD

text: Korttityypin esittelivät marraskuussa 2010 SanDisk, Sony ja Nikon. Lopullinen määrittely julkistettiine joulukuussa 2011.


title: XQD

text: Uusi korttityyppi on suunniteltu HD-videoihin ja -kameroihin. Se tarjoaa luku- ja kirjoitusnopeudeksi yli 125 Mbyte/s ja tallennuskapasiteetiksi yli 2 TB.


title: XQD

text: Ensimmäinen korttia käyttävä kamera on Nikon D4.


title: Talgat Žailauov

text: Talgat Bakytbekovitš Žailauov (; ; s. 7. heinäkuuta 1985 Öskemen, Kazakstanin SNT, Neuvostoliitto) on kazakstanilainen jääkiekkoilija, pelipaikaltaan hyökkääjä. Žailauovin kasvattajaseura on Kaztsink-Torpedo. Žailauovin vahvuus on nopeus.


title: Talgat Žailauov

text: Žailauov on edustanut Kazakstania MM-kilpailuissa 2006, 2010 ja 2012.


title: Matthew Kwasi Gyamfi

text: Matthew Kwasi Gyamfi (s. 11. elokuuta 1957) on ghanalainen roomalaiskatolinen piispa. Hänet vihki papiksi Sunyanin hiippakuntaan James Kwadwo Owusu 27. heinäkuuta 1985, ja hänet nimitettiin Sunyanin piispaksi 14. huhtikuuta 2003. Piispaksi vihkiminen seurasi 28. kesäkuuta. Pääkonsekraattorina toimi Peter Kwasi Sarpong, jota avustivat Peter Kodwo Appiah Turkson ja Lucas Abadamloora.


title: Paul Darmanin

text: Paul Darmanin (s. 6. marraskuuta 1940 Santa Venera) on Maltalta lähtöisin oleva, Keniassa toimiva roomalaiskatolinen piispa. Hänet vihittiin kapusiinien papiksi 26. maaliskuuta 1966 ja nimitettiin Garissan hiippakunnan johtoon 3. helmikuuta 1984. Piispaksi vihkiminen seurasi 3. kesäkuuta. Pääkonsekraattorina toimi Joseph Mercieca, jota avustivat John Aloysius Ward ja Biagio Vittorio Terrinoni.


title: Gilberto Valbuena Sánchez

text: Gilberto Valbuena Sánchez (s. 4. helmikuuta 1929) on meksikolainen roomalaiskatolinen piispa. Hänet vihittiin papiksi 21. toukokuuta 1955 ja nimitettiin La Paz en la Baja California Surin prelaatiksi sekä Vazari-Diddan titulaaripiispaksi 9. joulukuuta 1972. Piispaksi vihkiminen seurasi 8. helmikuuta 1973. Pääkonsekraattorina toimi José Abraham Martínez Betancourt, jota avustivat Estanislao Alcaraz y Figueroa ja Rosendo Huesca Pacheco.


title: Gilberto Valbuena Sánchez

text: Valbuena Sánchez sai 1. maaliskuuta 1976 nimityksen La Paz en la Baja California Surin apostoliseksi vikaariksi ja 21. maaliskuuta 1988 piispaksi. 8. heinäkuuta 1989 hän sai nimityksen Coliman piispaksi, jona hän toimi, kunnes jäi eläkkeelle 9. kesäkuuta 2005.


title: Miguel Ángel Alba Díaz

text: Miguel Ángel Alba Díaz (s. 23. tammikuuta 1951 Monterrey) on meksikolainen roomalaiskatolinen piispa. Hänet vihittiin papiksi Monterreyn arkkihiippakuntaan 31. toukokuuta 1975 ja nimitettiin Antequera, Oaxacan arkkihiippakunnan vihkipiispaksi sekä Fesseën titulaaripiispaksi 10. kesäkuuta 1995. Piispaksi vihkiminen seurasi 25. heinäkuuta. Pääkonsekraattorina toimi Adolfo Antonio Suárez Rivera, jota avustivat Héctor González Martínez ja Sergio Obeso Rivera.


title: Miguel Ángel Alba Díaz

text: Alba Díaz sai 16. kesäkuuta 2001 nimityksen La Paz en la Baja California Surin piispaksi.


title: José Luis Chávez Botello

text: José Luis Chávez Botello (s. 8. helmikuuta 1941) on meksikolainen roomalaiskatolinen arkkipiispa. Hänet vihittiin papiksi Guadalajaran arkkihiippakuntaan 8. joulukuuta 1969 ja nimitettiin sen vihkipiispaksi sekä Covan titulaaripiispaksi 21. helmikuuta 1997. Piispaksi vihkiminen seurasi 19. maaliskuuta. Pääkonsekraattorina toimi Juan Sandoval Íñiguez, jota avustivat Girolamo Prigione ja Adolfo Hernández Hurtado.


title: José Luis Chávez Botello

text: Chávez Botello sai 16. heinäkuuta 2001 nimityksen Tuxtla Gutiérrezin piispaksi ja sitten 8. marraskuuta 2003 Antequera, Oaxacan arkkipiispaksi, jonka virkaan hänet asetettiin 8. tammikuuta 2004.


title: José Luis Amezcua Melgoza

text: José Luis Amezcua Melgoza (s. 2. toukokuuta 1938) on meksikolainen roomalaiskatolinen piispa. Hänet vihittiin papiksi Zamoran hiippakuntaan 22. joulukuuta 1962 ja nimitettiin Campechen hiippakunnan johtoon 9. toukokuuta 1995. Piispaksi vihkiminen seurasi 21. kesäkuuta. Pääkonsekraattorina toimi Girolamo Prigione, jota avustivat Emilio Carlos Berlie Belaunzarán ja Carlos Suárez Cázares.


title: José Luis Amezcua Melgoza

text: Amezcua Melgoza sai 9. kesäkuuta 2005 nimityksen Coliman piispaksi.


title: Siperianmuikku

text: Siperianmuikku ("Coregonus sardinella") on siikojen sukuun kuuluva, Siperian ja Pohjois-Amerikan pohjoisosien lohikalalaji


title: Siperianmuikku

text: Siperianmuikku on pohjoiseurooppalaisen muikun ("Coregonus albula") lähisukulainen ja korvaa tämän Aasian puolella. Levinneisyysalue alkaa heti Uralin takaa Karajoelta ja käsittää Pohjois-Siperian vesistöt sekä Pohjois-Amerikan pohjoiseen laskevia vesistöjä Nunavutin Bathurstiin asti. Laji esiintyy myös Tyynenmeren pohjoisosan Beringinmereen laskevissa vesissä niin Alaskan kuin Venäjän puolella.


title: Siperianmuikku

text: Siperianmuikku elää suurten jokien alajuoksuilla ja suurissa järvissä sekä myös estuaarien murtovedessä. Siitä tunnetaan sekä sisävesiin rajoittuneita että vaeltavia kantoja. Kalan tyypillinen koko on 25 cm ja paino 160 g, mutta vaelluskalat voivat kasvaa lähes puolimetrisiksi.


title: Kesalpiniat

text: Kesalpiniat ("Caesalpinia") ovat hernekasveihin kuuluva puuvartissuku. Ainakin keltakesalpiniaa ("C. gilliesii") käytetään huonekasvina.


title: Kesalpiniat

text: Suvun lajit kasvavat lämpimillä alueilla eri puolilla maapalloa.


title: Kesalpiniat

text: Kesalpiniat ovat melko vaihtelevanlaisia kasveja. Ne ovat puita, pensaita, kiipeileviä ja usein melko piikkisiä köynnöksiä. Useimmat ovat ainavihantia, jotkut pudottavat lehtensä kuivan kauden ajaksi. Lehdet ovat pariliuskaisia, joskus hyvin suuria ja runsaslehdykkäisiä.


title: Kesalpiniat

text: Kesalpiniat kukkivat tähkämäisin kukinnoin, jotka sijaitsevat ylimpien lehtien hangoissa. Kukinnot voivat olla hyvin näyttäviä. Terälehdet ovat väriltään enimmäkseen puna-, kelta- tai kermansävyisiä. Terälehdet ovat erillisiä toisistaan. Heteet ovat huomiota herättäviä. Siemenet sijaitsevat hernekasveille tyypillisissä paloissa.


title: Kesalpiniat

text: Kesalpinialajien määrä on noin 70.


title: Cory Emmerton

text: Cory Emmerton (s. 1. kesäkuuta 1988 St. Thomas, Ontario) on kanadalainen jääkiekkoilija, joka pelaa KHL:ssä HK Sotšiissa.


title: Cory Emmerton

text: Emmerton pelasi junioriuransa OHL-liigan Kingston Frontenacsissa. Detroit Red Wings varasi hänet toisella kierroksella. Emmerton pelasi vielä kaksi kautta OHL-liigassa ennen kuin liittyi Detroitin organisaatioon.


title: Cory Emmerton

text: Kauden 2007–2008 aikana Emmerton siirtyi Detroitin farmijoukkueeseen AHL-liigan Grand Rapids Griffinsiin. Hän vietti farmissa kolme kautta, kunnes hänet nostettiin Detroitin kokoonpanoon kauden 2010–2011 kahdeksi viimeiseksi otteluksi. kauden 2011–2012 Emmerton pelasi jo kokonaan NHL:ssä.


title: Cory Emmerton

text: Lokakuussa 2012 Emmerton siirtyi NHL:n työsulun alkamisen jälkeen SM-liigassa pelaavaan SaiPaan. Hän pelasi SaiPassa vain yhden ottelun, ottelun KalPaa vastaan, ja sai siinä leikkaushoitoa vaatineen sormivamman. Hän palasi Detroitiin NHL:ään työsulun päätyttyä tammikuussa 2013.


title: Lisa Robin Kelly

text: Lisa Robin Kelly (3. maaliskuuta 1970 – 14. elokuuta 2013) oli yhdysvaltalainen näyttelijä. Hänet tunnetaan muun muassa televisiosarjasta "70’s Show", jossa hän näytteli Laurie Formania.


title: Lisa Robin Kelly

text: Kelly kuoli katkaisuhoidossa, johon hän oli hakeutunut vapaaehtoisesti. Hän oli kuollessaan 43-vuotias.


title: Torino Motorsport

text: Torino Motorsport on italialainen pikkuformulatalli. Talli perustettiin vuonna 2009. Vuonna 2010 talli sijoittui toiseksi Italian Formula Renault-sarjassa. Seuraavana vuonna talli voitti sarjan mestaruuden. Talli ajoi myös yhden kilpailun Eurocup Formula Renault-sarjassa. Talli jatkaa italian Formula Renault-sarjassa vuonna 2012. Samana vuonna talli kilpailee myös Formula Renault Alps-sarjassa.


title: Suomen silta

text: Suomen silta () on Viron kansallisrunoilija Lydia Koidulan vuonna 1881 kirjoittama sikermä, jonka aiheena on Suomen ja Viron kansojen yhteys. Aiheena Suomen silta esiintyy jo Friedrich Reinhold Kreutzwaldin kokoamassa Kalevipoegissa ja muissa Koidulan runoissa.


title: Suomen silta

text: Suomen silta syntyi Kodulan innosta suomalaisten ja virolaisten yhteisiin juuriin ja näiden kansojen yhteyden kasvattamiseen. Suomen silta mainitaan Kalevipoegin VI ja X lauluissa, mutta Koidulan lyriikassa se esiintyy terminä ensimmäisen kerran runossa "Kätt veel korra – lahkumme" (Vielä kerran kättä – lähdetään). Runo valmistui C. G. Swanin ja J. R. Aspelinin lähtiäisrunoksi näiden vierailtua laulujuhlilla Virossa vuonna 1869. Suomiteema jatkui Koidulan runoissa kun hän kävi vierailulla Helsingissä vuonna 1871, jossa hän tapasi suomalaista sivistyneistöä, kuten esimerkiksi Elias Lönnrotin. Matkalta kertyi useita runoja, joissa Suomi esiintyy tavalla ja toisella. Suomen silta runon synty liittyi Suomalaisen Kirjallisuuden Seuran 50−vuotispäiviin vuonna 1881. Tuolloin Matthias Johann Eisen pyysi Koidulalta apua juhla−antologiaansa "Eesti luuletused" (Viron runoja). Tätä varten Koidula kirjoitti varsin lyhyessä ajassa sikermänsä Suomen silta, josta tuli hänen uransa loppuvaiheen keskeisimpiä saavutuksia.


title: Suomen silta

text: Suomen silta koostuu neljästä osasta. Sen alkuruno "Unenägu" (Uni) kuvailee unen näkymää, jossa Suomen ja Viron "isänmaita" yhdistää silta. Toisen runon kertosäkeessä kehotetaan kohottamaan Suomen silta ja kolmannessa ("Mälestused", Muistot) Koidula kuvailee Suomen kaipuuta. Päätösrunossa "Soome sild" Koidula jäljittelee kansallis− tai maakuntalaulujen hymnimäistä ja korkeavireistä sävyä. Suomen silta tarttui sittemmin fraasiksi juhlapuheissa ja heimotyön iskusanaksi.


title: Porsche Supercup -kausi 2007

text: Porsche Mobil 1 Supercup -kausi 2007 oli Porsche Supercup -sarjan 15. kausi. Kausi alkoi 14. huhtikuuta Bahrainista ja päättyi 16. syyskuuta Belgiaan. Kilpailut ajettiin Formula 1 -kauden -kilpailuviikonloppujen yhteydessä.


title: Porsche Supercup -kausi 2007

text: Sarjan mestaruuden voitti brittiläinen Richard Westbrook, toiseksi sijoittui irlantilainen Damien Faulkner ja kolmanneksi saksalainen Uwe Alzen.


title: Justimus

text: Justimus on suomalainen televisiosarja, jonka pääosissa esiintyi alun perin YouTube-videopalvelussa Justimusfilms-nimellä mainetta kerännyt kolmikko Juho Nummela, Sami Harmaala ja Joose Kääriäinen. "Justimus" on Suomessa toinen televisiosarja, joka on aloittanut ”nettisketsejä” tekemällä, ensimmäinen oli Biisonimafia.


title: Justimus

text: Sarjaa kuvattiin Helsingissä kesällä 2012 ja se alkoi TV5-kanavalla 16. lokakuuta 2012 alkaen. Sarjan ensimmäinen jakso keräsi 112 000 katsojaa, mikä oli TV5:n katsojaennätys. Sarjan viimeinen jakso esitettiin 17. huhtikuuta 2013, jossa nähtiin parhaita paloja edellisistä jaksoista.


Jääkiekon 1. divisioonan maailmanmestaruuskilpailut 2013 pelattiin huhtikuussa 2013. A-lohkon turnaus pelattiin Budapestissä, Unkarissa ja B-lohkon turnaus Donetskissa Ukrainassa. Vuoden 2014 MM-turnaukseen nousevat Kazakstan ja Italia.


title: Jääkiekon 1. divisioonan maailmanmestaruuskilpailut 2013

text:
A-lohkon turnaus pelattiin Budapestissä, Unkarissa ja se alkoi 14. huhtikuuta ja päättyi 20. huhtikuuta. Turnauksen kaksi parasta joukkuetta nousevat seuraavaksi vuodeksi pääsarjaan ja viimeinen putoaa seuraavaksi vuodeksi 1. divisioonan B-lohkoon.
Ottelut


text: Maalivahdit, jotka ovat pelanneet 40% joukkueensa peleistä.


text: Päätuomarit:


text: Linjatuomarit:


text:
B-lohkon turnaus pelattiin Donetskissä, Ukrainassa ja se alkoi 14. huhtikuuta ja päättyi 20. huhtikuuta.
Ottelut


title: Streptophyta

text: Streptophyta-nimitystä käytetään kasvikunnan (Plantae eli Viridiplantae) toisesta päähaarasta, joka käsittää maa- eli versokasviryhmät (sammalet, sanikkaiset, siemenkasvit) ja ennen viherleviin luettuja ryhmiä (näkinpartaislevät sukulaisineen). Toisen, Streptophyta-haaralle eli kladille rinnakkaisen kasvikunnan päähaaran muodostavat varsinaiset viherlevät (Chlorophyta). On näet osoittautunut, että näkinpartaislevät (lahkot Chlorokybales, Klebsormidiales, Zygnematales, Charales ja Coleochaetales) ovat läheisempää sukua versokasveille (Embryophyta) kuin viherleville. Samalla on käynyt ilmi, että klassinen Charophyceae-ryhmä eli näkinpartaislevät on parafyleettinen. Tämä on käynyt ilmi kyseisten kasvien hienorakenteen, morfologian ja molekyylitutkimuksen avulla.


title: Rafael Martínez Sáinz

text: Rafael Francisco Martínez Sáinz (29. syyskuuta 1935 – 6. marraskuuta 2016) oli meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 25. lokakuuta 1959 ja nimitettiin sen vihkipiispaksi sekä Duran titulaaripiispaksi 19. kesäkuuta 2002. Piispaksi vihkiminen seurasi 16. heinäkuuta. Pääkonsekraattorina toimi Juan Sandoval Íñiguez, jota avustivat Giuseppe Bertello ja Javier Navarro Rodríguez.


title: Javier Navarro Rodríguez

text: Javier Navarro Rodríguez (s. 27. lokakuuta 1949) on meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 23. joulukuuta 1978 ja nimitettiin sen vihkipiispaksi sekä Voncarian titulaaripiispaksi 15. huhtikuuta 1992. Piispaksi vihkiminen seurasi 5. kesäkuuta. Pääkonsekraattorina toimi Juan Jesús Posadas Ocampo, jota avustivat Manuel Pérez-Gil y González ja Francisco Raúl Villalobos Padilla.


title: Javier Navarro Rodríguez

text: Navarro Rodríguez sai 20. tammikuuta 1999 nimityksen San Juan de los Lagosin ja sitten 3. toukokuuta 2007 Zamoran piispaksi, jonka virkaan hänet asetettiin 25. heinäkuuta.


title: Marcelino Hernández Rodríguez

text: Marcelino Hernández Rodríguez (s. 28. toukokuuta 1946 San Luis Potosí) on meksikolainen roomalaiskatolinen piispa. Hänet vihki papiksi Guadalajaran arkkihiippakuntaan José Salazar López 22. huhtikuuta 1973. Hänet nimitettiin Méxicon arkkihiippakunnan vihkipiispaksi sekä Ancusan titulaaripiispaksi 5. tammikuuta 1998. Piispaksi vihkiminen seurasi 5. helmikuuta. Pääkonsekraattorina toimi Norberto Rivera Carrera, jota avustivat Juan Sandoval Íñiguez ja Javier Navarro Rodríguez.


title: Marcelino Hernández Rodríguez

text: Hernández Rodríguez sai 23. helmikuuta 2008 nimityksen Orizaban piispaksi, jonka virkaan hänet asetettiin 22. huhtikuuta.


title: Kirjolehdet

text: Kirjolehdet ("Caladium") on vehkakasvisuku (heimo "Araceae"), jonka lajeja käytetään huonekasveina. Ne ovat kotoisin trooppisesta Etelä-Amerikasta.


title: Kirjolehdet

text: Kirjolehtien koristearvo on niiden kookkaissa lehdissä, joiden värit ovat upeita ja kuvioinnit vaihtelevia. Kasvutavaltaan lajit muistuttavat taaroja ("Colocasia"): molemmilla on mukulamainen maavarsi ja norsunkorvamaiset lehdet. Lehdet kuihtuvat tropiikin kuivan kauden ajaksi, jonka yli kasvi selviää mukulansa varassa.


title: Kirjolehdet

text: Kukinnot vanoineen ovat tyypillisiä vehkakasvien kukintoja: pienikukkaisen mehevän tähkän eli puikelon ympärillä on vihertävänvalkoinen suojuslehti (spatha). Kukinto jää enemmän tai vähemmän lehtien peittoon.


title: Kirjolehdet

text: Kirjolehtilajeja tunnetaan yhden lähteen mukaan seitsemän, toisen 12:


title: Lindfors

text: Lindfors tai Lindforss on muun muassa seuraavien henkilöiden sukunimi:


title: Guy Gibson

text: Guy Penrose Gibson (12. elokuuta 1918 – 19. syyskuuta 1944) oli brittiläinen lentoupseeri. Hän ehti saavuttaa laivueen komentajan ("Wing Commander", Suomessa everstiluutnantin arvoa vastaava) arvon ohella DSO- ("Distinguished Service Order"), DFC- ("Distinguished Flying Cross") ja VC-sotilasansiomitalit (Viktorian risti).


title: Guy Gibson

text: Gibsonin laivue oli 617. Raskas erikoispommituslaivue ("617 Squadron"), joka käytti Avro Lancaster -pommikoneita. Hän johti niin kutsuttuja patopommituksia Ruhrin alueelle, toisen maailmansodan natsi-Saksaan. Pommitukset toteutettiin Barnes Wallisin suunnittelemilla kimmahtavilla syvyyspommeilla.


title: Guy Gibson

text: Guy Gibson menehtyi 19.-20. syyskuuta 1944, kun hänen ohjaamansa De Havilland Mosquito ammuttiin alas pommituslennon aikana.Holmes, Harry: Combat Legend - Avro Lancaster, Airlife Publishing, 2002, Shrewsbury England, ISBN 1-84037-376-8


Guy Gibson


title: Suomen asunto-osakkeenomistajat (SAO)

text: Suomen Asunto-osakkeenomistajat ry (SAO) on vuonna 2008 perustettu asunto-osakkeen omistajien etujärjestö. SAO on puoluepoliittisesti sitoutumaton valtakunnallinen etujärjestö. Yhdistys ilmoittaa tavoitteekseen nostaa asunto-osakkaat taloyhtiössä heille kuuluvaan asemaan. Se ilmoittaakin olevansa ainoa puhtaasti osakkeenomistajien etuja ajava järjestö. Yhdistys pyrkii hillitsemään asumiskustannusten kasvua ilman, että asuntojen arvon säilyttämisen vaatimasta kunnossapidosta tarvitsee tinkiä. Yhdistyksen keskeisenä liikkelle panijana on toiminut sen puheenjohtaja varatuomari Patrick Lindgren.


title: Suomen asunto-osakkeenomistajat (SAO)

text: SAO:n asioita hoitaa hallitus, johon kuuluu vuosikokouksessa valitut puheenjohtaja ja sen mukaan kuin kokous päättää vähintään kaksi ja enintään yksitoista muuta varsinaista jäsentä. Jos vuosikokous niin päättää, voidaan varsinaisille jäsenille myös valita henkilökohtaiset varajäsenet.


title: Suomen asunto-osakkeenomistajat (SAO)

text: Varsinaista SAO:n toimintaa ohjaa hallituksen alla toimivat työryhmät:


title: Suomen asunto-osakkeenomistajat (SAO)

text: SAO:n mukaan asunto-osakeyhtiöissä ehdoton päätösvalta tulee olla osakkeenomistajilla.


title: Suomen asunto-osakkeenomistajat (SAO)

text: SAO kannustaa yhtiökokouksia valitsemaan huolella hallituksen jäsenet etujaan ajamaan. Se tukee yhtiön asioihin kunnolla paneutuvia hallituksia, mutta kritisoi omaa etuaan tavoittelevia hallitusklikkejä ja vähemmistöosakkaiden sortoa.


title: Suomen asunto-osakkeenomistajat (SAO)

text: SAO:n mukaan osakkaiden tiedonsaantia on lisättävä. Taloyhtiöiden hallinto on saatettava läpinäkyväksi ja kaikkinainen salailu on kiellettävä.


title: Suomen asunto-osakkeenomistajat (SAO)

text: SAO:n mukaan lainsäädäntö ja oikeusturvajärjestelmä ei tällä hetkellä riittävästi suojaa asunto-osakkaan oikeutta loukkauksilta ja tämän varallisuutta väärinkäytöksiltä. Asunto-osakkaan hallintaoikeuden tulee mahdollisimman suuressa määrin tuottaa samoja etuja kuin omistusoikeus. Siksi hänen määräysvaltansa huoneistoonsa tulee pääsääntöisesti olla mahdollisimman laajaa ja loukkaamatonta.


title: Suomen asunto-osakkeenomistajat (SAO)

text: SAO:n mukaan uusi asunto-osakeyhtiölaki mahdollistaa liiallisen vallan ulkopuolisille toimijoille osakkeen omistajien kustannuksella. Lain tulkinnoissa on otettava osakasmyönteinen linja. SAO haluaa asettaa rajat taloyhtiöiden ja isännöitsijöiden puuttumiselle osakkaiden yksityiselämään, talouteen ja kotirauhaan. Asunto on paljon muutakin kuin pelkkä kiinteistö.


title: Suomen asunto-osakkeenomistajat (SAO)

text: SAO on myös huolissaan asumiskustannusten jatkuvasta noususta ja erityisesti asunto-osakeyhtiöiden remonttihankkeiden hintatasosta ja laatuongelmista.


title: Diego Coletti

text: Diego Coletti (s. 25. syyskuuta 1941 Milano) on italialainen roomalaiskatolinen piispa. Hänet vihittiin papiksi Milanon arkkihiippakuntaan 26. kesäkuuta 1965 ja nimitettiin Livornon hiippakunnan johtoon 9. joulukuuta 2000. Piispaksi vihkiminen seurasi 13. tammikuuta 2001. Pääkonsekraattorina toimi Carlo Maria Martini, jota avustivat Bernardo Citterio ja Alberto Ablondi.


title: Diego Coletti

text: Coletti sai 2. joulukuuta 2006 nimityksen Comon piispaksi, jonka virkaan hänet asetettiin 28. tammikuuta 2007.


title: Pirunpesä (Pori)

text: Pirunpesä on Porin Lyttylässä sijaitseva luola. Se on louhikkoluola, joka on syntynyt jääkauden kuljettaman siirtolohkareen hajottua useisiin pienempiin lohkareisiin. Siirtolohkareen korkeimmat osat ovat noin 10 metrin korkeudella maanpinnasta.


title: Pirunpesä (Pori)

text: Keväällä 2012 tehdyssä kartoituksessa selvisi luolan pituudeksi noin 70 metriä. Pirunpesä on Suomen tunnetuista luolista kolmanneksi pisin Toskaljärven luolan ja Kolin Repokallion luolan jälkeen.


title: Pirunpesä (Pori)

text: Pirunpesä esiintyy kartoissa ensimmäistä kertaa 1800-luvun puolivälissä.


title: Pirunpesä (Pori)

text: Marraskuussa 2016 retkeilijä putosi luolan noin kolmen metrin syvyiseen onkaloon ja loukkaantui.


title: Eino I. Manninen

text: Eino Ilmari Manninen (7. syyskuuta 1896 Mikkeli – 23. marraskuuta 1967 Helsinki) oli suomalainen saarnaaja, koulutukseltaan metsänhoitaja. Hän tuli tunnetuksi erityisesti Helsingin Saalem-seurakunnan perustajana ja ensimmäisenä johtajana vuosina 1928–1967.


title: Eino I. Manninen

text: Mannisen isä Aksel Manninen (s. 1868) ja äiti Iida Maria Riittinen asuivat Mikkelissä Mannisen syntymisen aikaan, mutta muuttivat vuonna 1902 Helsinkiin, jossa Aksel Manninen toimi alkuun kauppiaana, sittemmin rautatievirkailijana ja vanginvartijana, lihakauppiaana ja lopulta poliisilaitoksella. Perhe asui sittemmin Hämeenlinnassa ja lopulta Viipurissa, jossa Aksel toimi poliisietsivänä. Manninen opiskeli Viipurin Uudessa Yhteiskoulussa, osallistui Viipurin NMKY:n toimintaan ja oli raittiusseuran puheenjohtajana. Mannisen veli Valtter oli opiskeluaikanaan kiinnostunut hengellisistä asioista, jonka vuoksi hän siirtyi teologiseen tiedekuntaan. Manninen valmistui ylioppilaaksi keväällä 1917 ja toimi sen jälkeen joitakin aikoja Viipurin postilaitoksen palveluksessa. Hänen tulevaisuudensuunnitelmissaan oli teologian opiskeleminen Helsingissä, mutta osallistuttuaan Valtter-veljensä järjestämään kotikokoukseen 9. syyskuuta 1917 hän tuli uskoon ja hakeutui kastettavaksi Haapajärvelle 7. lokakuuta. Siellä hänet kastoi Herran Kansa -nimisen suuntauksen johtaja Pekka Mikkonen.


title: Eino I. Manninen

text: Manninen vihittiin Eeva Hongan (s. 1899) kanssa 5. tammikuuta 1923. He saivat neljä lasta: Lea (1925), Erkki (1926), Veikko (1929) ja Pentti (1932).


title: Radeon HD 7000 -sarja

text: Radeon HD7000 -sarja (koodinimi "Southern Islands") on AMD:n grafiikkasuoritinsarja. Suorittimet perustuvat Graphics Core Next -mikroarkkitehtuuriin. AMD julkisti ensimmäisenä 9. tammikuuta 2012 Radeon HD 7970 lippulaivakortin ("Tahiti XT").


title: Radeon HD 7000 -sarja

text: Sarjan korkeamman hintaluokan näytönohjaimet valmistetaan 28 nanometrin ja matalamman 40 nm prosessilla. Näytönohjaimessa on uutena ominaisuutena Zerocore-ominaisuus, joka sammuttaa näytönohjaimen, kun sitä ei tarvita. Sarjan kalleimmissa näytönohjaimissa on 2048 itsenäistä Graphics Core Next ja 384-bittinen muistiväylä. Uusi GCN-arkkitehtuuri vaatii enemmän transistoreja vanhaa VLIW-arkkitehtuuria vastaavan suorituskyvyn saavuttamiseksi, mutta tarjoaa paremman GPGPU-suorituskyvyn. Sarjan näytönohjaimet tukevat Mantle-rajapintaa.


title: Nina Sailo

text: Nina Sailo (o.s. Stünkel; 26. heinäkuuta 1906 Viipuri – 15. marraskuuta 1998) oli suomalainen kuvanveistäjä. Hän oli kuvanveistäjä Alpo Sailon puoliso ja työtoveri.


title: Nina Sailo

text: Nina Stünkelin vanhemmat olivat arkkitehti Albert Stünkel ja Nina Meissner. Hän syntyi virallisesti 1906 Viipurissa mutta hänet käytiin synnyttämässä Pietarissa. Nuoruutensa hän vietti Viipurissa jossa hän aloitti taideopintonsa Viipurin taiteenystäväin piirustuskoulussa vuosina 1921–1924, ja jatkoi opintojaan Taideyhdistyksen piirustuskoulussa (nyk. Kuvataideakatemia) Helsingissä vuonna 1925 sekä tämän jälkeen Lontoossa Englannissa, Technical School of Artissa 1930–1931.


title: Nina Sailo

text: Stünkel oli aluksi itseään lähes 30 vuotta vanhemman Alpo Sailon oppilas ja auttoi tätä 1935 Sortavalan valmistuneen "Runonlaulajan patsaan" tekemisessä. He menivät naimisiin 1938 ja saivat neljä lasta. Sailo tunnettiin kalevala-aatteen kannattajana ja suomalaisen kansankulttuurin kuvaajana. Karjala sekä kansallisromantismi tulivat tätä kautta myös Nina Sailon pääaiheiksi. Alpo Sailo oli Kalevalaseuran perustajajäseniä, sekä Akseli Gallen-Kallelan oppilas.


title: Nina Sailo

text: Pariskunta teki yhdessä useita runonlaulajien etsintämatkoja Karjalaan, ensimmäisen vuosina 1937–1938. Vielä jatkosodan loppuvaiheessa 1943–1944 he olivat lastensa kanssa Suomen miehittämässä Vienan Karjalassa Pirttilahdessa ja Vuokkiniemellä piirtämässä ja muovailemassa kuvia paikallisista kansanihmisistä ja suomalaisista rajajääkäreistä. Tuolloin syntyi myös 1989 Immolaan pystytetty Rajamiespatsas. Kesällä 1944 he joutuivat vetäytymään pois suomalaisten joukkojen mukana. Vielä 1951–1953 he olivat Ruotsn Värmlannissa kuvaamassa metsäsuomalaisten jälkeläisiä.


title: Nina Sailo

text: Miehensä kuoleman (1955) jälkeen Nina Sailo asui pääkaupunkiseudulla kuolemaansa asti.


title: Nina Sailo

text: Sailo valmisti pienempiä patsaita varainkeruita varten kuten mm. sotainvalideille ja Lotta Svärdille, sekä suunnitteli useita mitaleja.


title: Nina Sailo

text: Julkisista patsaista osa on pariskunnan yhdessä ja osa Nina Sailon yksinään suunnittelemia.


title: Valehtelevat viettelijät

text: Valehtelevat viettelijät () on yhdysvaltalainen draamasarja, joka perustuu samannimiseen Sara Shepardin kirjasarjaan. Sarjaa alettiin esittää Yhdysvalloissa kesällä 2010. Sarja päättyi vuonna 2017 esitettävän seitsemännen tuotantokauden jälkeen.


title: Valehtelevat viettelijät

text: Suomessa sarjan ensimmäinen tuotantokausi alkoi Subilla toukokuussa 2012, ja toista kautta alettiin esittää kanavalla marraskuussa 2013. Kolmannen tuotantokauden jaksot esitettiin syyskuusta 2014 alkaen.


title: Valehtelevat viettelijät

text: Talvikaudella 2013−2014 Yhdysvalloissa esitettiin "Valehtelevien viettelijöiden" spin-off-sarja "Ravenswood". Alhaisten katsojalukujen vuoksi sitä tehtiin vain yksi kymmenjaksoinen tuotantokausi.


title: Valehtelevat viettelijät

text: Sarjan tapahtumat sijoittuvat kuvitteelliseen Rosewoodin kaupunkiin Pennsylvaniassa. Sarja keskittyy seuraamaan teini-ikäisten ystävysten Spencer Hastingsin, Hanna Marinin, Aria Montgomeryn ja Emily Fieldsin elämää heidän yhteisen ystävänsä Alison DiLaurentisin kadottua. Vuotta myöhemmin ystävykset alkavat saada viestejä salaperäiseltä, itseään ”A”:ksi kutsuvalta henkilöltä, joka uhkaa paljastaa kaikki nelikon salaisuudet. Aluksi ystävykset luulevat ”A”:n olevan itse Alison, mutta poliisien löytäessä hänet kuolleena he tajuavat että joku muukin tietää heidän salaisuutensa – mukaan lukien kauan sitten kerrotut, joiden he luulivat vain Alisonin tietäneen.


title: Valehtelevat viettelijät

text: Alisonin kuolemasta saadaan uutta tietoa ja käy ilmi, että hänkin joutui A:n kiristyksen kohteeksi. Myöhemmin tytöille selviää, että Alison saattaakin olla elossa ja lavasti kuolemansa päästäkseen pakoon A:ta.


title: Valehtelevat viettelijät

text: Toisen tuotantokauden päätösjaksossa kuvioihin astuu myös salaperäinen punatakkinen hahmo, joka vieraili Monan luona mielisairaalassa. Myöhemmin selviää, että punatakkisia on kaksi, Alison ja hänen entinen ystävänsä CeCe Drake.


title: Valehtelevat viettelijät

text: Neljännen tuotantokauden Halloween-spesiaalijaksossa tytöt tapaavat vihdoin ilmielävän Alisonin.


title: Valehtelevat viettelijät

text: Sarjan pilottijakso alkaa takautumalla Alisonin katoamisyöltä, 1. syyskuuta 2009. Tytöt järjestävät pyjamabileet piharakennuksessa. He juoruavat ja kertovat salaisuuksia ennen nukkumaanmenoa. Keskellä yötä Aria, Hanna ja Emily heräävät ja huomaavat Spencerin ja Alisonin olevan poissa. Samassa Spencer tulee sisälle, kertoo Alisonin olevan kadonnut ja kuulleensa kirkaisun.


title: Valehtelevat viettelijät

text: Sarjan viidennellä kaudella Mona Vandervaal alkaa auttaa tyttöjä A:n etsimisessä, mutta eräänä iltana Mona murhataan yllättäen. Alison lavastetaan murhasta ja hän joutuu vankilaan. Spencer, Hanna, Emily ja Aria eivät usko tapahtumaa lavastetuksi. Myöhemmin he kuitenkin ymmärtävät että A lavasti Alisonin ja Alison on syytön. Alison joutuu kuitenkin oikeuteen ja todisteiden puuttuessa hänet tuomitaan Monan murhasta. Hän joutuu vankilaan ja jonne myös muut tytöt myöhemmin joutuvat avunannosta. Viidenellä kaudella selviää myös, että A on ehkä nimeltään Charles, joka on Jasonin ja Alisonin kadonnut isoveli.


title: Valehtelevat viettelijät

text: Spencer Hastings (Troian Bellisario) on porukan "preppy-tyttö". Hän on äärimmäinen perfektionisti ja pelkää aina ettei yllä lakimiesvanhempiensa korkeiden odotusten tasolle. Spencerillä on kireät välit siskonsa Melissan kanssa, sillä hän on pari kertaa varastanut tältä poikaystävän (Ian, Wren).


title: Valehtelevat viettelijät

text: Spencer oli ainut tytöistä, joka uskalsi vastustaa Alisonia, sekä yksi Alisonin viimeisenä nähneistä ihmisistä. Spencer rakastuu Jenna Marshallin velipuoleen Toby Cavanaughiin, mutta myöhemmin eroaa hänestä suojellakseen tätä 'A':lta. Pari kuitenkin palaa yhteen toisen tuotantokauden päätösjaksossa. Kolmannella kaudella Spencerille selviää, että Toby kuuluu A-tiimiin, ja he eroavat. Lopulta välttääkseen lisätuskan aiheutumisen, Spencer liittyy itsekin A:n jäseneksi, mutta vain saadakseen tietoa ”punatakista” ja nähdäkseen Tobyn. Lopulta kaksoisagentti Spencer potkaistaan ulos tiimistä, ja myös Toby eroaa, jolloin pari palaa jälleen yhteen.


title: Valehtelevat viettelijät

text: Spencerillä on äiti Veronica ja isä Peter sekä isosisko Melissa. Hän on Rosewood High Schoolin kunnianhimoinen kympin oppilas, ja 'viettelijöistä' se, joka toimii usein ”järjen äänenä”. Spencer on ahkera ylisuorittaja, hyvin selväjärkinen ja laskelmoiva. Hän on myös päättäväinen sekä hyvin suojelevainen ystäviensä suhteen, minkä takia hän sortuu joskus pomottamaan heitä. Spencerin perhe kokee paljon draamaa kausien aikana. Spencer on myös joutunut vieroitukseen, koska on jäänyt pariin otteeseen kiinni amfetamiinin käytöstä.


title: Valehtelevat viettelijät

text: Spencerillä on persikan/kermanvärinen iho, kapeat kasvot sekä korkeat poskipäät. Hän on ruskeasilmäinen ja hänellä on pitkät ja ruskeat hiukset.


title: Valehtelevat viettelijät

text: Hanna Marin (Ashley Benson) on Rosewood High Schoolin ”Queen Bee”, joka aloitti ensimmäisen kauden lopussa orastavan suhteen Caleb Riversin kanssa. Hanna asuu yksinhuoltajaäitinsä Ashley Marinin luona. Äitinsä varastettua rahaa työpaikaltaan pankista Hanna joutuu pitämään hänen salaisuuttaan, eikä siitä seuraa kummallekaan hyvää. Hannan isä Tom Marin on mennyt uusiin naimisiin, eikä hän tule toimeen uuden vaimon ja tämän tyttären kanssa. Hanna seurusteli aiemmin Seanin kanssa ja myös Lucas oli ihastunut Hannaan, mutta Hanna ei tunne tätä kohtaan muuta kuin ystävyyttä.


title: Valehtelevat viettelijät

text: Ennen Alisonin poistumista Hanna oli bulimiaa sairastava, epäsuosittu tyttö, jota Alison pilkkasi ylipainon takia. Hän oli kuitenkin hyväksynyt tämän ystäväkseen. Toinen Alisonin pilkan ja kiusan kohde oli Mona Vanderwaal, joka on Hannan paras ystävä, vaikka he ovat riidelleet usein. Alisonin kadottua Hanna huomasi tilaisuutensa ja päätti tehdä täydellisen elämänmuutoksen laihduttamalla itsensä hoikaksi. Hän myös päihitti syömishäiriön, saavutti itsevarmuuden, ja Monan kierolla avustuksella tuli koulun suosituimmaksi. Hanna on jäänyt myös kiinni muutamista näpistyksistä.


title: Valehtelevat viettelijät

text: Hanna on luonteeltaan sisukas ja impulsiivinen ja hän on erittäin tarkka ulkonäöstään. Hän on myös mukava ja huomaavainen sekä rakastaa ystäviään estoitta. Hanna on nokkela ja nenäkäs, mutta osaa tuoda esiin myös rajumman puolen itsestään. Hannalle on tärkeää pitää läheisensä turvassa "A":lta. Ensimmäisellä kaudella hän joutui A:n yliajamaksi yritettyään vakoilla tätä, mutta selvisi törmäyksestä säikähdyksellä. Hanna ikävöi Calebia tämän ollessa Arizonassa ja sai tukea Lucasilta, jonka toinen luonne paljastui hänelle vasta myöhemmin. Hannalla on paljon ylpeyttä, minkä vuoksi hän ajautuu välillä riitoihin ystäviensä kanssa.


title: Valehtelevat viettelijät

text: Hanna on hyvin suorapuheinen ja rohkea, uskaltaa ilmaista tunteensa avoimesti. Hänellä on uusi hoikka vartalo, pitkä ja vaalea tukka, sydämenmuotoiset kasvot sekä siniset silmät.


title: Valehtelevat viettelijät

text: Aria Montgomery (Lucy Hale) muutti sarjan alussa takaisin Rosewoodiin, asuttuaan vuoden Islannissa. Aria on taiteellinen tyttö, joka harrastaa maalaamista. Hänen perheeseensä kuuluvat äiti Ella ja isä Byron sekä pikkuveli Mike. Arian molemmat vanhemmat ovat opettajia.


title: Valehtelevat viettelijät

text: Sarjan pilottijaksossa Aria tapaa baarissa Ezra Fitzin, ja pari jakaa yhteisen kiihkeän hetken. Ensimmäisenä koulupäivänään Aria saa tietää Ezran olevan hänen uusi äidinkielen opettajansa. Pari päättää jatkaa tapailua, mutta pitää sen salassa muilta. Sarjan edetessä Ezra ja Aria kertovat suhteestaan tämän vanhemmille, Ezra saa työpaikan Hollis Collegesta ja myöhemmin saa sieltä potkut. Hän tarvitsi takaisin työn Arian koulussa, eikä suhteella tuntunut olevan mahdollisuuksia, joten he jatkoivat on-off -linjalla. Aria alkaa neljännella kaudella tapailla karateopettajaansa Jakea, mutta suhde päättyi lyhyeen. Aria myönsi, että hänellä on vielä tunteita Ezraa kohtaan, jolloin he palasivat yhteen.


title: Valehtelevat viettelijät

text:
Aria oli huolissaan Miken ailahtelevasta käytöksestä ja pelkäsi koko ajan, että A paljastaisi vanhemmille hänen ja Ezran suhteen. Ennen Alisonin katoamista hänelle selvisi isällään olleen suhde entiseen oppilaaseensa, eikä pystynyt kertomaan asiasta Ellalle.
Kun totuus lopulta selvisi, seurasi vanhempien välirikko. Perhe pääsi myöhemmin kuitenkin sopuun. Mutta lopulta vanhemmat päättivät erota pysyvästi.


title: Valehtelevat viettelijät

text: Aria on kasvatettu sivistyneeksi ja avoimesti ajattelevaksi tytöksi, ja siksi suhde opettajaan oli täysin tyrmistyttävä juttu. Aria ei ymmärtänyt tunteitaan itsekään, mutta ei voinut niitä torjuakaan. Hän on luonteeltaan lämmin, auttavainen, herkkä ja välittävä. Hän kokee myös erottuvansa muista tytöistä, joka on hänelle itselleen kuitenkin yhdentekevää.


title: Valehtelevat viettelijät

text: Aria on tyylitietoinen ja taiteellisuutensa ansiosta hänellä on erittäin hyvä värisilmä. Hän on porukan lyhyin. Hänellä on kalpeanvalkoinen iho, tummanruskeat pitkät hiukset, särmikkäät kasvot sekä suuret ruskeat silmät. Arialla oli aiemmin hiuksissaan pinkkejä raitoja, joka käy ilmi takautumista.


title: Valehtelevat viettelijät

text:
Emily Fields (Shay Mitchell) oli ihastunut Alisoniin ennen tämän katoamista. Samalla silmällä hän katseli myös Jennaa. Emily on porukan ”sporttinen” tyttö, joka on mestari uimajoukkueessa ja laji on hänelle todella tärkeä. Hän oli sarjan alussa epävarma suuntautumisestaan ja haki vielä suuntaa ihmissuhteissaan.
Emilyn äiti Pam on sairaanhoitaja ja isä Wayne Fields työskentelee armeijassa. Emily tulee ulos kaapista vanhemmilleen. Isä osaa ymmärtää tytärtään, mutta äiti ei heti pysty hyväksymään asiaa.


title: Valehtelevat viettelijät

text: Ensimmäisen kauden alussa Emilyllä seurusteli Ben-nimisen pojan kanssa. Se päättyi lyhyeen, kun Emily huomasi pitävänsä naisista. Hän rakastui Maya St. Germainiin, joka muutti perheineen Alisonin vanhaan taloon. Emilyn äidin saatua tietää Mayan käyttävän huumeita, hän kertoi tästä Mayan vanhemmille jotka lähettivät tytön vieroitukseen. Mayan ollessa poissa Emily alkoi tapailla uimajoukkueen kapteenia Paigea, joka aluksi vihasi Emilyä ja lopulta erosi tästä pojan vuoksi. Myöhemmin Emily tutustuu Samaraan, mutta loukkaa tätä A:n uhkauksen takia ja vasta lämmitelty suhde päättyy lyhyeen. Mayan palatessa pari palaa yhteen, kunnes Maya lähtee San Franciscoon ja löytyy myöhemmin kuolleena. Kolmannella kaudella Emily kuitenkin alkaa uudelleen seurustella Paigen kanssa, mutta suhteessa on omat haasteensa.


title: Valehtelevat viettelijät

text: Emily on luonteeltaan kiltti, suloinen, lojaali ja ujo tyttö, joka osaa sietää paljon. Hänellä on filippiiniläisiä ja korealaisia sukujuuria.


title: Valehtelevat viettelijät

text: A manipuloi ja kiusaa heikkohermoista Emilyä minkä ehtii, ja salailun ja valehtelun aiheuttama stressi vie hänet lopulta sairaalaan. Toisella kaudella Emily muuttaa Hannan luo asumaan, kun hänen vanhempansa muuttavat Teksasiin.


title: Valehtelevat viettelijät

text: Emily on oliivi-ihoinen ja hänellä on atleettinen vartalotyyppi, veistokselliset kasvot, pitkät ruskeat hiukset ja ruskeat silmät.


title: Valehtelevat viettelijät

text: Alison DiLaurentis (Sasha Pieterse) oli viisikon ylpeä keulahahmo sekä koulun suosituin tyttö ja kauneuskuningatar ennen katoamistaan ja kuolemaansa.


title: Valehtelevat viettelijät

text: Alisonilla oli kyky saada ystävyytensä avulla muut tuntemaan itsensä erityisiksi, mutta häneen täytyi tehdä vaikutus jotta hän alkoi pitää jostakusta ja halusi heidän todistavan olevansa hänen luottamuksensa arvoisia. Vaikka Alison välittikin ystävistään, hän tiesi heidän synkimmät salaisuutensa ja käytti niitä kontrolloidakseen heitä. Hän myös laittoi liikkeelle ilkeitä huhuja henkilöistä joista ei pitänyt ja oli mestari ihmisten manipuloinnissa. Alison myös päätti, ketkä Rosewoodissa olivat suosittuja ja ketkä eivät. Hän kiusasi häijysti Lucasia ja Monaa. Jenna Marshallista muodostui Alisonin pahin kilpailija – hän itse oli tottunut olemaan huomion keskipisteenä eikä sietänyt ajatusta, että Jenna ohittaisi hänet. Alisonin vanhemmat ovat Kenneth ja Jessica DiLaurentis, ja hänellä on veli Jason, jonka kanssa hän riitelee usein.


title: Valehtelevat viettelijät

text: Vaikka Alisonilla oli kaikkea, hänen vallanhimonsa ja kateutensa saivat hänestä varsin usein yliotteen, minkä takia hän käyttäytyi välillä kylmästi ja itsekkäästi. Alisonin parhailla ystävillä oli kaunoja häntä kohtaan, sillä hän osasi pitää heidän salaisuutensa mutta myös kiristää totuudella. Vasta Alisonin katoamisen jälkeen tytöille selviää hänen synkät salaisuutensa, sillä hän ei jakanut omia salaisuuksiaan heidän kanssaan, mutta ei antanut itseltään mitään salattavan. Tytöistä erityisesti Hanna jäi aina Alisonin varjoon. Alison piti hänet suojeluksessaan, sillä tiesi Hannan sekä ihailevan että kadehtivan häntä.


title: Valehtelevat viettelijät

text: Alison katosi yöllä pyjamabileiden jälkeen 1. syyskuuta 2009. Sarjan alussa saadaan selville, ettei Alison vain kadonnut vaan hänet myös murhattiin; sarja keskittyykin pääosin Alisonin katoamis- ja murhamysteeriin. Alison löytyi kuolleena kuopasta vanhalta takapihaltaan vuoden kuluttua katoamisestaan. Kolmannella tuotantokaudella selviää, että Alison saattaakin olla elossa ja esiintyä punaisessa takissa. Hänen mahdollinen olemassaolonsa herättää muille tytöille paljon kysymyksiä, koskien erityisesti hänen pihaltaan löytynyttä ruumista. 4. tuotantokaudella paljastuu, että Alison on kuin onkin hengissä, mutta ei voi palata, koska A jahtaa häntä ja yrittää tappaa hänet. Pari vuotta paossa elänyt Alison vaikuttaa muuttuneelta, mutta sitä ei kenenkään ole helppo uskoa.


title: Valehtelevat viettelijät

text: Luonteeltaan Alison on viekas, manipuloiva, itsekeskeinen ja kostonhimoinen. Hänen vanhempansa eivät tunteneet oikeaa Alisonia; heille hän oli heidän oma suloinen tyttönsä, joka teki mitä halusi eikä pelännyt mitään. Kukaan ei valehdellut Alisonia paremmin – hän oli käärme enkelin kasvoissa.


title: Valehtelevat viettelijät

text: Alison on erittäin viehättävä nuori nainen. Hänellä on pitkät ja paksut, kullanvaaleat hiukset, jotka ovet usein kiharoilla, sekä kirkkaat siniset silmät. Vartaloltaan hän on hoikka ja siro, ja pukeutuu aina muodikkaasti ja naisellisesti. Alisonilla on sydämenmuotoiset kasvot ja heleästi ruskettunut iho. Hänen upealla ulkonäöllään on merkittävä vaikutus hänen itsevarmaan asenteeseensa.


title: Valehtelevat viettelijät

text: Mona Vanderwaal (Janel Parrish) on Rosewood High Schoolin entinen rillipäinen "luuseri" ja nykyinen ”It” Girl, Hannan entinen paras ystävä sekä ensimmäinen ”A”. Häiriintyneen persoonansa paljastuttua Mona lähetettiin mielisairaalaan psykiatriselle osastolle. Hän palaa myöhemmin takaisin kouluun ja yrittää jälleen päästä tyttöjen ystäväksi.


title: Valehtelevat viettelijät

text: Toisen kauden loppuun saakka Mona esiintyi Hannan hyvänä ystävänä, jonka kanssa hän oli tehnyt oman suuren muodonmuutoksen. Alisonin eläessä Mona oli koulun epäsuosittu ja pinnallinen rillipäinen tyttö, joka oli toistuvasti Alisonin henkisen kidutuksen kohteena. Ali sai hänet jatkuvasti tuntemaan itsensä ulkopuoliseksi, rumaksi ja tyhmäksi. Sisimmässään Mona ei ole koskaan unohtanut miten alentavasti Alison kohteli häntä. Ironista onkin, että Alisonin kadottua Mona alkoi käyttäytyä juuri samalla tavalla kuin hän, kun hänestä tuli Hannan ohella koulun uusi ”Queen Bee”. Hän kiusasi Lucasia kuten Alison aiemmin, vaikka oli tämän tavoin samanlainen uhri.


title: Valehtelevat viettelijät

text: Mona oli yksityiselämässään onneton, mikä johtui jatkuvasta hylätyksi tulemisen tunteesta. Vaikkei hän näytä tätä puolta itsestään, sen takia hän tunsi tarvetta olla suosittu, kaunis ja Hannan paras ystävä. Tämä oli myös syy siihen miksi hän alkoi piinata tyttöjä A:na – hän tunsi jääneensä taas ulkopuoliseksi ja vihasi kolmea muuta tyttöä, koska he veivät häneltä hänen ainoan ystävänsä. Mona tajusi ettei Hanna jättäisi käyttämättä tilaisuutta tulla suosituksi hajotettuaan Alisonin porukan A:na. Heidän ystävyytensä pysyi vahvana, kunnes Alisonin kuolema pakotti Hannan jälleen lähentymään vanhojen ystäviensä kanssa.


title: Valehtelevat viettelijät

text: Mona peitti synkän puolensa taitavasti ja pystyi esiintymään julkisesti täysin viattomana. Salaperäisen punatakin avulla hän osasi peittää jälkensä ja pystyi toimimaan kaikkialla, eikä kukaan osannut koskaan epäillä häntä nerokkaaksi juonittelijaksi. Tohtori Sullivanin mukaan Monalla oli persoonallisuushäiriö, jonka takia hän eli jatkuvasti toisessa todellisuudessa. Adrenaliiniryöppy vaikutti hänen fyysiseen voimakkuuteensa ja älykkyystaso siten, että hän tuntui tietävän kaikesta kaiken. Mona passitettiin siis mielisairaalaan hänen paljastuttuaan ensimmäiseksi A:ksi toisen kauden lopussa, mutta hän palaa lopulta takaisin Rosewoodiin enemmän tai vähemmän muuttuneena.


title: Valehtelevat viettelijät

text: Mona on sanavalmis ja nokkela, ja entisen luuserin sijaan hän on nykyään muotitietoinen, naisellinen ja itsevarma diiva. Vaikka Monaa pidetään usein pinnallisena ja yksinkertaisena, Hannan ystävyys ja muiden suosio on hänelle tärkeää. Hän seurusteli hetken Noelin kanssa, mutta tuli tylysti jätetyksi. Vasta Radleysta palattuaan Mona ihastui Arian pikkuveljeen Mikeen. Monalla on pitkät ruskeat hiukset, oliivi-iho ja hunajansävyiset silmät.


title: Mardyke

text: Mardyke (vaihtoehtoisia kirjoitusasuja Mar Dyke ja Mardike) on noin 18 kilometriä pitkä Thamesin sivujoki Essexin kreivikunnassa Englannissa. Se saa alkunsa Great Warleyn lähistöltä ja laskee Thamesiin Purfleetissä.


title: Wandle

text: Wandle on noin 14 kilometriä pitkä Thamesin sivujoki Suur-Lontoon alueella Englannissa. Se saa alkunsa Croydonin alueella Etelä-Lontoossa. Joki virtaa Suttonin ja Mertonin halki Wandsworthiin, jossa se laskee Thamesiin. Joen varrella kulkee 19 kilometriä pitkä Wandle Trail -ulkoilureitti.


title: Nummenkylä (Lohja)

text:
Nummenkylä on Lohjan 31. kaupunginosa. Se sijaitsee Nummelasta lounaaseen lähellä Siuntion ja Vihdin rajaa. Nummenkylä on Lohjan itäisin paikka.
Helsingin ja Turun välille rakennetut seututie 110 (entinen "ykköstie") ja Valtatie 1 kulkevat Nummenkylän läpi. Nummelan ja Forssan kautta Poriin johtava Valtatie 2 erkanee Valtatie 1:stä muutamaa kilometriä aiemmin. Nummenkylän kohdalla moottoritie valmistui vuonna 1971.


title: Nummenkylä (Lohja)

text: Vuonna 1953 Siuntioon kuulunut Nummenkylä liitettiin Lohjaan.


title: Marsalkka Mannerheimin salonkivaunut

text: Marsalkka Mannerheimin salonkivaunut ovat kaksi marsalkka Carl Gustaf Emil Mannerheimin käytössä vuosina 1939–1946 olleeseen esikuntajunaan kuulunutta rautatievaunua. Molemmat ovat nykyään museoituna. Toinen vaunuista on nähtävissä Mikkelin rautatieasemalla ja toinen Sastamalassa valtatie 12:n varrella olevalla huoltoasemalla.


title: Marsalkka Mannerheimin salonkivaunut

text: Mikkelin rautatieasemalla oleva salonkivaunu on vuonna 1930 käyttöön otettu A90-mallin virkavaunu. Se käsittää salongin sekä viisi makuuhyttiä, joissa on yhteensä kahdeksan vuodepaikkaa. Lisäksi vaunussa on keittiö ja WC.


title: Marsalkka Mannerheimin salonkivaunut

text: Vaunu toimi Mannerheimin henkilökohtaisena makuuvaununa. Marsalkan lisäksi siihen majoitettiin tarvittaessa kenraalit Heinrichs, Nenonen ja Airo sekä Mannerheimin adjutantti. Viimeisen kerran Mannerheim käytti vaunua tammikuussa 1946 toimiessaan presidenttinä.


title: Marsalkka Mannerheimin salonkivaunut

text: Vuodesta 1946 lähtien vaunu oli tilausajoliikenteessä sekä VR:n pääjohtajan käytössä, kunnes vaurioitui tulipalossa vuonna 1989. Vaunu kunnostettiin VR:n Pasilan konepajalla ja siirrettiin Mikkelin rautatieasemalle 1992.


title: Marsalkka Mannerheimin salonkivaunut

text: Vaunu on avoinna yleisölle vain kerran vuodessa, Mannerheimin syntymäpäivänä 4. kesäkuuta.


title: Marsalkka Mannerheimin salonkivaunut

text:
Toinen Mannerheimin esikuntajunaan kuuluneista salonkivaunuista on vuodesta 1969 lähtien ollut näytteillä "Marskin salonkivaunu" -nimisenä Sastamalassa. Sitä säilytetään valtatie 12:n ja yhdystie 2495:n risteyksessä olevan Shell-huoltoaseman pihamaalla. Vaunussa toimi aikaisemmin kahvila, mutta nykyään se on pelkästään museokäytössä. Salonkivaunu on kesäaikana avoinna yleisölle.
Sastamalassa sijaitsevassa vaunussa järjestettiin marsalkka Mannerheimin ja Suomessa vierailleen Saksan valtakunnankanslerin Adolf Hitlerin tapaaminen 4. kesäkuuta 1942. Mannerheimin syntymäpäivälounaalla olivat lisäksi muun muassa presidentti Risto Ryti, pääministeri
Jukka Rangell ja saksalainen sotamarsalkka Wilhelm Keitel. Salonkivaunu oli juhlavastaanoton aikana pysäköitynä Kaukopään tehtaiden ratapihalla Imatran Immolassa .


title: Marsalkka Mannerheimin salonkivaunut

text: Osa Hitlerin ja Mannerheimin keskustelusta nauhoitettiin salaa. Kyseessä on tiettävästi ainoa nauhoitus, jossa Hitler esiintyy normaalissa keskustelussa. Näyttelijä Bruno Ganz käytti sitä hyväkseen vuonna 2004 opetellessaan Hitlerin luonnollista puhetyyliä elokuvaa Perikato varten.


title: Miguel Lopes

text: Hugo Miguel Almeida Costa Lopes (s. 19. joulukuuta 1986 Lissabon, Lissabonin piiri, Portugali) on portugalilainen jalkapalloilija. Hän edustaa Ranskan liigassa pelaavaa Olympique Lyonnais'ta ja on pelipaikaltaan oikea laitapuolustaja.


title: Miguel Lopes

text: Lopes aloitti ammattilaisuransa lissabonilaisseura Benfican reservijoukkueesta vuonna 2005. Seuraavaksi kaudeksi hän siirtyi Clube Operário Desportivoon.


title: Miguel Lopes

text: Tammikuussa 2009 Lopes teki nelivuotisen sopimuksen maan suurseura Porton kanssa. Ensimmäisellä kokonaisella kaudellaan hän pelasi yhteensä 17 ottelussa, joissa 13 avauskokoonpanossa.


title: Miguel Lopes

text: Kauden 2010–2011 hän pelasi lainasopimuksella espanjalaisessa Real Betisissä.


title: Miguel Lopes

text: Kaudeksi 2013-2014 Lopes siirtyi lainapestille Olympique Lyoniin.


title: Sam S. Shubert

text: Samuel S. Shubert (1877–1905) oli yhdysvaltalainen teatterituottaja ja teatterinomistaja. Hän syntyi juutalaiseen perheeseen Liettuassa, josta perhe pakeni pogromeita Yhdysvaltoihin Samin ollessa nuori. Hän aloitti teatteriuransa 1800-luvun lopulla Syracusessa, New Yorkissa, veljiensä Lee Shubertin ja Jacob J. Shubertin kanssa. Hän eteni vähitellen teatterinomistajaksi ja manageriksi ja auttoi myös veljiään pääsemään alkuun teatterialalla. Vuonna 1900 he siirsivät toimintansa New Yorkin kaupunkiin.


title: Sam S. Shubert

text: Sam Shubert kuoli vuonna 1905 junaonnettomuudessa lähellä Harrisburgia. Hänen veljensä jatkoivat yhdessä aloitettua liiketoimintaa ja nousivat vähitellen Broadwayn vaikutusvaltaisimpien nimien joukkoon. Vuonna 1913 Lee ja Jacob rakensivat New Yorkiin Sam S. Shubert Theateksi nimetyn teatterin, joka on yhä Shubert-organisaation päätoimipaikka.


title: Lee Shubert

text: Lee Shubert, alk. Levi Shubert (1875–1953) oli yhdysvaltalainen Broadway-tuottaja ja teatterinjohtaja. Hän syntyi Liettuassa ja muutti 1882 perheensä mukana Yhdysvaltoihin. Veljiensä Sam S. Shubertin ja Jacob J. Shubertin kanssa hän alkoi järjestää teatteriesityksiä Syracusessa ja vuonna 1900 he hankkivat ensimmäisen oman teatterinsa New Yorkista. Samin kuoltua vuonna 1905 Lee astui organisaation johtoon, ja Shuberteista tuli nopeasti vaikutusvaltainen nimi Broadwaylla.


title: Lee Shubert

text: Shubertit rakensivat 1910- ja 1920 luvulla useita teattereita, muun muassa Winter Garden Theatren, Imperial Theatren ja vanhimman veljeksen mukaan nimetyn Sam S. Shubert Theatren. 1930-luvun lama vaikutti heidän liiketoimintaansa pahasti, mutta he jatkoivat näytelmien tuottamista koko 1930- ja 1940-luvun.


title: Lee Shubert

text: Lee Shubert kuoli vuonna 1953, ja nuorempi veli Jacob siirtyi organisaation johtoon.


title: Jacob J. Shubert

text: Jacob J. Shubert, myös J. J. Shubert (1879–1963), oli yhdysvaltalainen teatterituottaja ja teatterinomistaja. Hän syntyi juutalaiseen perheeseen Liettuassa ja muutti nuorena perheensä kanssa Yhdysvaltoihin. Teatteriuransa hän aloitti Syracusessa seuraten vanhempien veljiensä Sam ja Lee Shubertin jalanjälkiä. Vuonna 1900 veljekset hankkivat ensimmäisen oman teatterinsa New Yorkista, ja 1910- ja 1920-luvuilla he rakensivat useita Broadway-teattereita, mukaan lukien Imperial Theatre ja Winter Garden Theatre. He kuuluivat 1910-luvulta lähtien Broadwayn vaikutusvaltaisimpiin nimiin.


title: Jacob J. Shubert

text: Sam S. Shubert kuoli vuonna 1905, ja Shubert-organisaation johtoon asettui Lee. Jacob piti itseään kykyjenetsijänä, kun taas Leen painopiste oli teattereiden ostamisessa ja johtamisessa. He tuottivat yli 500 näytelmää Broadwaylla jatkaen toimintaansa koko 1930- ja 1940-luvun huolimatta liiketoimintaa huomattavasti rajoittaneesta 1930-luvun lamasta. Kun Lee Shubert kuoli vuonna 1953, Jacob siirtyi yhtiön johtoon.


title: Jacob J. Shubert

text: Jacob Shubert kuoli vuonna 1963. Hänen poikansa John Shubert oli isänsä tavoin teatterialalla ja jatkoi isänsä liiketoimintaa tämän kuoleman jälkeen.


title: Shubert

text: Shubert on seuraavien henkilöiden nimi:


title: Hal David

text: Hal David (25. toukokuuta 1921 Brooklyn, New York – 1. syyskuuta 2012) oli yhdysvaltalainen sanoittaja, joka tunnetaan ennen kaikkea Burt Bacharachin musiikkiin tekemistään sanoituksista. David ja Bacharach tapasivat vuonna 1957 ja tulivat yhdeksi 1960-luvun menestyneimmistä lauluntekijäkumppanuksista. He saivat Oscarin vuoden 1969 kappaleella ”Raindrops Keep Fallin’ on My Head” (elokuvasta "Butch ja Kid – auringonlaskun ratsastajat"). Yksi tunnetuimmista Davidin ja Bacharachin musiikin tulkitsijoista on laulaja Dionne Warwick.


title: Hal David

text: Davidin veli oli sanoittaja Mack David. Hän työskenteli nuorena "The New York Post" -lehdessä journalistina. Ensimmäisen julkaistun laulunsa hän kirjoitti vuonna 1947 Sammy Kayen orkesterille. David sanoitti uransa alkuaikana menestyskappaleita muun muassa Guy Lombardolle (”Four Winds and the Seven Seas”), Sarah Vaughanille (”Broken-Hearted Melody”) ja Joanie Sommersille (”Johnny Get Angry”).


title: Hal David

text: Vuonna 1957 David tapasi säveltäjä Burt Bacharachin New Yorkin Brill Buildingissa sijaitsevassa Famous Music Corporationin toimistossa. Miehet löysivät yhteisen sävelen nopeasti ja kirjoittivat jo samana vuonna countrylaulaja Marty Robbinsille listahitin ”The Story of My Life”. Seuraavana vuonna Perry Como nauhoitti heidän kappaleensa ”Magic Moments”. David sanoitti musiikkia myös muille säveltäjille, muun muassa Bob Hilliardille, Sherman Edwardsille ja Lee Pockrissille.


title: Hal David

text: Vuonna 1962 David ja Bacharach tutustuivat sessiolaulaja Dionne Warwickiin. He ottivat Warwickin demolaulajaksi uusille kappaleilleen, ja kun Scepter Records tarjosi Warwickille levytyssopimusta, David ja Bacharach kirjoittivat hänelle kappaleita. Ensimmäinen heidän kappaleensa, josta tuli hitti Warwickin esittämänä, oli ”Don’t Make Me Over”. David ja Bacharach toimivat laulujen kirjoittamisen lisäksi myös Warwickin nauhoitusten tuottajina. Warwick nosti singlelistalle yhteensä 38 Davidin ja Bacharachin kirjoittamaa tai tuottamaa kappaletta, mukaan lukien ”Message to Michael”, ”Windows of the World”, ”Anyone Who Had a Heart” ja ”Walk On By”.


title: Hal David

text: Bacharach ja David saavuttivat 1960-luvulla suosiota myös useille muille artisteille kirjoittamillaan kappaleilla. Muun muassa Herb Alpert, Cilla Black, Jackie DeShannon, Tom Jones ja Dusty Springfield nauhoittivat heidän kappaleitaan. Vuonna 1968 he kirjoittivat musiikin Neil Simonin Broadway-musikaaliin "Promises, Promises". Musikaali palkittiin Tony-palkinnolla.


title: Hal David

text: David teki Bacharachin kanssa musiikin elokuviin "Mies joka ampui Liberty Valancen" (1962), "Casino Royale" (1967) sekä "Butch ja Kid – auringonlaskun ratsastajat" (1969). Viimeksi mainitussa elokuvassa B. J. Thomas esitti kappaleen ”Raindrops Keep Fallin’ on My Head”, joka nousi listaykköseksi ja voitti parhaan laulun Oscar-palkinnon.


title: Hal David

text: Yhteistyö Burt Bacharachin kanssa päättyi vuonna 1972 pahasti flopanneeseen elokuvaan "Shangri-La". David alkoi 1970-luvun lopulla sanoittaa country-kappaleita nashvilleläisille artisteille. Archie Jordanin säveltämä ja Ronnie Milsapin esittämä ”It Was Almost Like a Song” vuodelta 1977 tuli merkittäväksi hitiksi sekä country- että pop-listoilla. Vuonna 1984 David ja Albert Hammond kirjoittivat Willie Nelsonille ja Julio Iglesiasille duettohitin ”To All the Girls I’ve Loved Before”.


title: Hal David

text: David toimi vuosina 1980–1986 tekijänoikeusjärjestö ASCAPin johtokunnan puheenjohtajana. Vuonna 1991 Lincoln College nimitti hänet musiikin kunniatohtoriksi.


title: Afrikanlintuhaukka

text: Afrikanlintuhaukka ("Accipiter tachiro") on haukkojen heimoon kuuluva lintu. Sitä tavataan Keski- ja Lounais-Afrikan alueella Angolassa, Beninissä, Botswanassa, Burundissa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Eritreassa, Etiopiassa, Gabonissa, Gambiassa, Ghanassa, Guineassa, Guinea-Bissaussa, Keniassa, Liberiassa, Malawissa, Mosambikissa, Namibiassa, Nigeriassa, Ruandassa, Senegalissa, Sierra Leonessa, Somaliassa, Etelä-Afrikassa, Sudanissa, Swazimaassa, Tansaniassa, Togossa, Ugandassa, Sambiassa ja Zimbabwessa.


title: Afrikanlintuhaukka

text: Sen elinpiiriä ovat subtrooppiset ja trooppiset alavat ja vuoristometsät, mangrovemetsät nousuvedenrajan yläpuolella, kosteikot ja joet sekä viljelmät ja puutarhat. Se painaa keskimäärin 255 grammaa.


title: Afrikanlintuhaukka

text: Laji jakautuu kuuteen alalajiin:


title: Amazoniankanahaukka

text: Amazoniankanahaukka ("Accipiter poliogaster") on haukkojen heimoon kuuluva lintu. Sitä tavataan Etelä-Amerikan alueella Argentiinassa, Boliviassa, Brasiliassa, Kolumbiassa, Ecuadorissa, Ranskan Guyanassa, Guyanassa, Paraguayssa, Perussa, Surinamessa ja Venezuelassa.


title: Amazoniankanahaukka

text: Sen elinpiiriä ovat subtrooppiset ja trooppiset kosteat alavat metsät.


title: Jean-Marc Ayrault

text: Jean-Marc Ayrault [ero] (s. 25. tammikuuta 1950 Maulévrier, Maine-et-Loire, Ranska) on ranskalainen vasemmistopoliitikko. Hän toimi Ranskan pääministerinä toukokuusta 2012 maaliskuuhun 2014. Ayrault erosi tehtävästä sosialistien paikallisvaaleissa kärsimän tappion vuoksi. Ayrault nimitettiin ulkoministeriksi helmikuussa 2016. Hän toimi tehtävässä toukokuuhun 2017 saakka.


title: Jean-Marc Ayrault

text: Ayrault on Ranskan sosialistisen puolueen jäsen. Hän on ollut Nantesin kaupunginjohtajana ja toimi Ranskan kansalliskokouksen sosialistisen ryhmän puheenjohtajana 2007–2012.


title: Jean-Marc Ayrault

text: Ayrault valmistui saksan kielen opettajaksi Nantesin yliopistosta vuonna 1972, ja hän työskenteli opettajana Saint-Herblainissa, ennen kuin hänet valittiin kansalliskokoukseen vuonna 1986.


title: Paavo Leiviskä

text: Paavo Leiviskä (s. 13. lokakuuta 1945 Pyhäntä) on suomalainen kestävyysjuoksija, jonka aktiiviuran menestyksekkäimmät vuodet sijoittuivat 1970-luvulle. Huippuvuosinaan Vaalan Karhua edustaneen Leiviskän parhaat saavutukset tulivat maratonjuoksussa.


title: Paavo Leiviskä

text: Paavo Leiviskä edusti Suomea maratonilla Rooman EM-kisoissa 1974 sijoittuen yhdeksänneksi ajalla 2.22.45,6. Maratonin Suomen mestaruuden Leiviskä voitti vuosina 1974 ja 1975. Hän juoksi maratonin ennätyksekseen 2.15.10,2 Hyvinkään vuoden 1974 SM-kilpailussa. Samana vuonna Leiviskä sijoittui Kalevan kisoissa 10 000 metrin juoksussa viidenneksi ennätyksekseen jääneellä ajalla 28.53,6.


title: Stephen Wäkevä

text: Stephen Wäkevä (1833 Säkkijärvi – 1910) oli venäläinen hopeaseppä, jolla oli suomalaiset sukujuuret.


title: Stephen Wäkevä

text: Hän oli oppipoikana Pietarissa vuonna 1847. Hänen työpajansa toimitti Fabergélle pöytähopeaesineitä. Enimmäkseen tuotteet olivat teeastiastoja, kolpakoita ja punssikulhoja. Hänen hopealeimansa oli kirjaimet "S.W" ympyrän sisällä. Myös hänen kaksi poikaansa Alexander Wäkevä ja Konstantin Wäkevä työskentelivät Fabergélla. He ottivat haltuunsa isänsä työpajan, kun tämä kuoli vuonna 1910.


title: Alma Pihl

text: Alma Theresia Pihl (15. marraskuuta 1888 Moskova, Venäjän keisarikunta – 15. heinäkuuta 1976 Helsinki, Suomi) oli Fabergélla työskennellyt suomalaistaustainen suunnittelija. Hänen isänsä oli Knut Oskar Pihl, ja Oskar W. Pihl oli hänen veljensä.


title: Alma Pihl

text: Alma Pihl oli ainoa nainen, joka työskenteli korusuunnittelijana ja työnjohtajana Fabergélla. Hän aloitti työskentelyn Fabergélla vuonna 1909. Alan hän oli itseoppinut. Hänen tunnetuimpia teoksiaan Fabergélla olivat kaksi Fabergén pääsiäismunaa. Talvimunan hän suunnitteli vuonna 1913 keisarinna Maria Feodorovnalle. Tämä tuhansilla timanteilla koristeltu muna kuuluu nykyään Qatarin emiraatin kokoelmiin, minne se ostettiin historian suurimmalla kymmenen miljoonan dollarin summalla. Mosaiikkimuna (1914) on nykyään Englannin kuningattaren kokoelmissa. Venäjän vallankumouksen jälkeen Pihl muutti Suomeen ja työskenteli Kuusankoskella piirustuksenopettajana vuosina 1928–1951.


title: Alma Pihl

text: Alma Pihlin puoliso vuodesta 1912 oli Nikolai Klee (1879–1960).


title: Erik August Kollin

text: Erik August Kollin (1836-1901) oli pietarinsuomalainen muun muassa Fabergéllä työskennellyt kultaseppä.


title: Erik August Kollin

text: Hän suoritti oppipoikana kultasepän ammatin Suomessa. Ammattiin valmistumisen jälkeen hän muutti Pietariin. Hänet hyväksyttiin alalle 1868 ja vuonna 1870 hän avasi oman työpajan Pietarissa. Kollin teki töitä August Holmströmille ja Carl Fabergélle. Myöhemmin hän vastasi Fabergélla kaikista työpajoista. Hän oli Fabergén ensimmäinen johtava kultaseppä. Tässä toimessa hän oli aina vuoteen 1886 asti, jolloin Michael Perchin korvasi hänet. Hän oli erikoistunut kulta- ja hopeaesineisiin, joissa useissa oli aikansa arkaainen tyyli. Hän käytti Fabergélle tekemissään esineissään merkintää "EK" Fabergén merkintöjen vieressä. Vuosien 1885-1899 välisenä aikana hän toimi itsenäisenä kultaseppänä.


title: Hyppy (elokuva)

text: Hyppy on vuonna 2012 valmistunut Jouko Aaltosen ohjaama dokumenttielokuva uskosta. Elokuvan englanninkielinen nimi on "Leap". Elokuvan on tuottanut Illume Oy.


title: Hyppy (elokuva)

text: Elokuva oppilaasta ja opettajasta, tiestä kohti jumaluutta ja niistä valinnoista, joita tällä matkalla joutuu tekemään. Se on myös elokuva etsimisestä, yksinäisyydestä ja yhteisyydestä. Samalla pääsemme katsomaan kansainvälisen ja ristiriitaisenkin Hare Krishna -liikkeen sisälle.


title: Hyppy (elokuva)

text: Kenneth näki pikkupoikana isoisänsä kuoleman silmiensä edessä. Hän ymmärsi silloin materiaalisen elämän rajallisuuden ja henkisen elämän rajattomuuden. Myöhemmin Kenneth löysi Krishnan. Hänestä tuli Keshava Mashava (das).


title: Hyppy (elokuva)

text: Richard Slavin tuli pikkukaupungista Illinoisista. Hän etsi itseään vaeltelemalla Intiassa ja tutustuen itäisiin filosofioihin. Kunnes hän kohtasi länsimaisen Krishna-liikkeen perustajan A.C. Bhaktivedanta Swami Prabhupadan. Kokemus oli järisyttävä. Richie päätti omistaa maallisen elämänsä Krishnalle. Vaihe vaiheelta hänestä on nyt tullut yksi Hare Krishna liikkeen henkistä johtajista, palvottu guru ja liikkeen korkeimman elimen, GBC:n arvostettu jäsen.


title: Hyppy (elokuva)

text: Keshava näki Radhanath Swamin opettamassa. Hänen puheensa, olemuksensa, hyvyytensä ja pyhyytensä vakuuttivat. Keshava päätti pyrkiä kohti Swamia. Lopulta Keshavasta tuli Radhanath Swamin oppilas. Tuhatvuotinen jumalien ja opettajien ketju sai uuden lenkin.


title: Hyppy (elokuva)

text: Keshava Madhava Das (Kenneth Kairenius), Krishna-liikkeen henkinen johtaja Radhanath Swami (Richard Slavin).


title: Anders Mickelson

text: Anders Mickelson, (1839 – 1913) oli suomalainen kultaseppä Fabergén palveluksessa.


title: Anders Mickelson

text: Hän syntyi Suomessa vuonna 1839. Hän työskenteli kisällinä Pietarissa vuodesta 1855 alkaen. Vuonna 1867 hän perusti oman työpajan. Hän toimitti Fabergélle tekemiään kultaisia tupakkarasioita ja pieniä emaliesineitä. Hänen tekemänsä esineet on merkitty "AM"-leimalla.


title: CO2 Motorsport

text: CO2 Motorsport on italialainen pikkuformulatalli. Talli perustettiin vuonna 2004, jolloin talli kilpaili Formula Renault 2000-sarjassa. Vuonna 2006 talli voitti Formula Azzurra-sarjan mestaruuden. Vuonna 2009 talli voitti Italian Formula Renault-sarjan mestaruuden. Talli on kilpaillut myös Eurocup Formula Renault-sarjassa ja Formula Abarth-sarjassa.


title: Käenmintut

text: Käenmintut ("Calamintha") ovat huulikukkaiskasvisuku (heimo Lamiaceae eli Labiatae), jonka lajeja käytetään monivuotisina koristekasveina.. Kotoisin ne ovat pääosin Euroopasta, Aasian lauhkeista osista ja pari lajia Yhdysvalloista.. Suvun tieteellinen nimi juontuu muinaiskreikkalaisesta sanasta "kalamintha" 'kaunis minttu', jolla tarkoitettiin aromaattista ruohoa, jota ei ole pystytty tunnistamaan.


title: Käenmintut

text: Käenmintut ovat aromaattisia monivuotisruohoja. Kasvutavaltaan ne muistuttavat minttuja ("Mentha"): maavarsi on suikertava, lehdet vastakkaisasentoiset, varret 4-särmäiset.


title: Käenmintut

text: Kukat ovat yleensä suurikokoisemmat kuin mintuilla ja sijaitsevat harsummissa kukinnoissa varsien päässä. Väriltään kukat ovat valkoisia, vaaleanpunaisia tai purppuransävyisiä.


title: Käenmintut

text: Käenminttulajeja on yhteensä seitsemän.


title: Käenmintut

text: Koristetarkoitusten lisäksi käenminttujen lehtiä on käytetty rohtoina ja yrttiteen aineksina.


title: Vincenzo Savio

text: Vincenzo Savio (6. huhtikuuta 1944 Osio Sotto – 31. maaliskuuta 2004) oli italialainen roomalaiskatolinen piispa. Hänet vihittiin salesiaanien papiksi 25. maaliskuuta 1972 ja nimitettiin Livornon hiippakunnan vihkipiispaksi sekä Garrianan titulaaripiispaksi 14. huhtikuuta 1993. Piispaksi vihkiminen seurasi 30. toukokuuta. Pääkonsekraattorina toimi Alberto Ablondi, jota avustivat Alessandro Plotti ja Tarcisio Bertone.


title: Vincenzo Savio

text: Savio sai 9. joulukuuta 2000 nimityksen Belluno-Feltren piispaksi, jonka virkaan hänet asetettiin 18. helmikuuta 2001. Hän kuoli 59-vuotiaana virassa.


title: Savio (täsmennyssivu)

text: Savio voi tarkoittaa seuraavia:


title: Anders Nevalainen

text: Anders Juhaninpoika Nevalainen, (1858 Pielisjärvi - 1933 Terijoki) oli suomalainen kultaseppä, joka työskenteli Fabergélla.


title: Anders Nevalainen

text: Hän aloitti uransa olemalla oppipoikana niin Suomessa kuin Pietarissa vuonna 1874. Hän meni naimisiin Maria Karolina Liljerotin kanssa vuonna 1884. Heillä oli viisi lasta, joista yksi oli kellontekijä Arvid Nevalainen. Hän aloitti Pietarissa työskentelyn August Holmströmin koruateljeessa. Nopeasti hän eteni työpajan johtoon ja alkoi tehdä Fabergélle tuotteita. Hänen työpajansa teki Fabergélle hopeakoristeisia kehyksiä koivusta ja lakkatöistä, hopeisia ja kultaisia savukerasioita sekä kullattuja hopeisia emalirasioita. Hänen hopeamerkkinsä oli "A.N" useasti "K.Fabergé"-merkin vieressä. Perhe palasi Suomeen Venäjän vallankumouksen jälkeen 1917.


title: Rottinkipalmut

text: Rottinkipalmut ("Calamus") on tärkein rottinkia tuottavista palmusuvuista (heimo Arecaceae eli Palmae) ja samalla koko heimon suvuista suurin lajimäärältään.


title: Rottinkipalmut

text: Suurin osa lajeista kasvaa trooppisen Aasian ja Malaijien saariston sademetsissä. Vähemmässä määrin niitä löytyy myös Afrikasta, Itä-Australiasta ja Tyynenmeren saarilta.


title: Rottinkipalmut

text: Rottinkipalmujen suvussa on n. 350 lajia, Stevensin mukaan 375


title: Rottinkipalmut

text: Rottinkipalmut ovat viehättävän näköisiä sulkapalmuja, mikä tarkoittaa, että lehdet ovat pariliuskaisia, sulkamaisia. Tavallisesti kasvit ovat monivartisia tyvestään. Lehden keskiruoti voi jatkua lehdyköiden jälkeen ruoskamaisena ulokkeena, jolla kasvi tarttuu toisiin saadakseen tukea. Tarttumaelin voi kasvaa myös lehtitupesta.


title: Rottinkipalmut

text: Pienet kukat kehittyvät pitkäperäisiin röyhyihin, ja niitä on palmukasvien tapaan runsaasti. Hedelmät ovat pieniä, ja niiden pinnalla on pieniä limittäisiä suomuja.


title: Limoneeni

text: Limoneeni (CH) on monosyklinen terpeeni, jota on useiden kasvien eteerisissä öljyissä. Sitä esiintyy kahtena enantiomeerina ja raseemisena seoksena. Kumpaakin enantiomeerimuotoa tuottaa kasveissa eri synteesi. Limoneenia käytetään hajusteissa sekä muiden yhdisteiden synteesissä.


title: Limoneeni

text: Limoneeni on optisesti aktiivinen yhdiste, jota esiintyy kahtena enantiomeerina, R-(+)-limoneenina eli d-limoneenina ja S-(-)-limoneenina eli l-limoneenina sekä raseemisena seoksena, jota kutsutaan dipenteeniksi. R-limoneeni on sitruunantuoksuinen yhdiste, jota on sitrushedelmien ja erityisesti sitruunan kuoressa. Limoneenin osuus kuoren eteerisistä öljyistä on jopa 90 %. S-limoneeni on harvinaisempi, ja sitä sisältävät muun muassa minttu, tilli, kumina ja tähtianis. S-limoneenin tuoksu muistuttaa appelsiinia. Raseemisena seoksena limoneenia on havupuiden, erityisesti mäntyjen neulasissa.


title: Limoneeni

text: Kasveissa limoneenia muodostaa limoneenisyntaasientsyymi geranyylipyrofosfaatista. Eri enantiomeereja tuottavat eri syntaasit: R-limoneenin muodostumista katalysoi (4R)-(+)-limoneenisyntaasi ja S-limoneenin muodostumista (4S)-(-)-limoneenisyntaasi. Kummankin entsyymin katalysoimassa reaktiossa välivaiheena on neryylikationin muodostuminen ja sen syklisoituminen.


title: Limoneeni

text: R-limoneenia eristetään sitrushedelmien kuorista, jotka ovat mehuntuotannon jätevirta. S-limoneenia tuotetaan eristämällä tietyistä eteerisistä öljyistä, mutta sen pitoisuus öljyissä on usein melko pieni ja tuotteen hinta korkea. Limoneenia voidaan myös valmistaa mäntytärpätistä happojen avulla, jolloin tärpätin sisältämät α- ja β-pineenit isomeroituvat limoneeniksi. Näin tuotetaan raseemisia seoksia, joiden puhtaus vaihtelee.


title: Limoneeni

text: Limoneenia käytetään hajusteena muun muassa pesuaineissa. Erityisesti limoneenin R-enantiomeeri on tärkeä muiden yhdisteiden lähtöaine. Siitä voidaan valmistaa muun muassa R-(-)karvonia nitrosyylikloridilla käsittelemällä ja symeeniä dehydraamalla. Limoneenia voidaan käyttää myös liuottimena korvaamaan haitallisia halogenoituja hiilivetyjä.


title: Viola Formula Racing

text: Viola Formula Racing on italialainen pikkuformulatalli. Talli perustettiin vuonna 2003, jolloin talli kilpaili Formula Junior 1200, Formula Renault 1600 ja Formula Renault 2000-sarjoissa. Vuonna 2009 talli kilpaili Italian Formula Renault-sarjassa. Seuraavana vuonna talli voitti sarjan mestaruuden. Vuonna 2011 talli kilpaili Formula Renault Alps-sarjassa.


title: Euphyllophyta

text: Nimityksellä Euphyllophyta tarkoitetaan kasvitieteessä putkilokasveja, joiden lehdet ns. megafyllejä ('isoja lehtiä'). Nimestään huolimatta megafyllit voivat olla minkä kokoisia tahansa; niitä määrittävä ominaisuus onkin erilaistunut kuljetussolukko, joka ilmenee lehtisuonina. Varren kuljetussolukkolieriöstä erkanee johtojänteitä lehteen, ja ne jättävät siihen yhden tai useampia aukkoja.


title: Euphyllophyta

text: Em. määritelmän mukaisesti Euphyllophyta-ryhmään kuuluvat saniaiset (ja kortteet) ja siemenkasvit. Putkilokasveista liekokasvit sukulaisineen jäävät ryhmän ulkopuolelle, sillä niiden mikrofyllit ('pienet lehdet') ovat rakenteeltaan yksinkertaisempia, niissä on vain yksi suoni, eikä varren kuljetussolukkolieriöön muodostu aukkoa.


title: Euphyllophyta

text: Kasvien sukulaisuutta koskevissa tutkimuksissa on todettu, että eufyllofyytit muodostavat aidon monofyleettisen kehityslinjan eli kladin, ja siksi nimeä Euphyllophyta voi käyttää fylogeneettisissä luokituksissa.


title: Dory

text: Dory (, 'keihäs') oli antiikin Kreikan hopliittisoturien käyttämä keihäs, jota käytettiin falangi-taistelumuodostelmassa. Dory saattoi olla 3 metriä pitkä ja painaa 2 kiloa. Keihään kärjessä oli leveä, lehdenmuotoinen keihäänterä ja takapäässä metallinen pistin. Pistintä saattoi käyttää esimerkiksi keihään varakärkenä, tai sillä on voitu pistää vihollisen jalkoja. Se on myös todennäköisesti toiminut vastapainona, jonka avulla keihästä oli helpompi käyttää.


title: Suuret setelit (kappale)

text: Suuret setelit on alkujaan suomalaisen Four Cats -yhtyeen esittämä kappale, joka on suomennos The Kingston Trion kappaleesta ”Greenback Dollar”. Saukin sanoittama ja Jaakko Salon sovittama kappale levytettiin vuonna 1963. Se nousi listalle saman vuoden kesäkuussa, ja oli korkeimmillaan sijalla kuusi.


title: Suuret setelit (kappale)

text: Four Catsin lisäksi kappaleen ovat suomeksi levyttäneet muun muassa Tapani Kansa ja Popeda. Vuonna 2007 suomalainen rap-artisti Cheek teki kappaleesta oman rap-version nimeltä ”Tuhlaajapoika”.


title: Onward

text: Onward on Hawkwindin vuonna 2012 julkaistu studioalbumi, joka sisältää myös aiemmin julkaistua sekä uudelleen nauhoitettua materiaalia. Se julkaistiin tupla-cd:nä. Musiikillisesti albumi on sekoitus yhtyeen perinteistä space rockia ja ambient-vaikutteita. Albumi sisältää kolme bonus-kappaletta, jotka on omistettu yhtyeen vuonna 2008 edesmenneen kosketinsoittajan Jason Stuartin muistolle.


title: Onward

text:
CD 1
CD 2


title: Suuret setelit (täsmennyssivu)

text: Suuret setelit tarkoittaa seuraavia asioita:


title: Suuret setelit (täsmennyssivu)

text: Televisio:


title: Suuret setelit (täsmennyssivu)

text: Musiikki:


title: Suuret setelit (täsmennyssivu)

text: Kirjallisuus:


title: General Hospital

text: General Hospital on yhdysvaltalainen päiväsaikaan esitettävä saippuasarja. Sarjaa on esitetty vuodesta 1963 asti. Sarjan loivat saippuasarjojen käsikirjoittajina toimiva aviopari Frank ja Doris Hursley.


title: General Hospital

text: Sarjaa esitetään ABC-televisiokanavalla. General Hospital on Coronation Streetin jälkeen pitkäikäisin saippuasarja maailmassa. 49 esityskauden aikana sarjaa on esitetty yli 12 500 jaksoa vuoteen 2012 mennessä. Sarja täytti 50 vuotta 1. huhtikuuta 2013.


title: General Hospital

text: Sarja kertoo fiktiivisestä Port Charlesin kaupungista ja sen ihmisistä. Yksi keskeisimmistä tapahtumapaikoista on sairaala "General Hospital".


title: Andrea Mugione

text: Andrea Mugione (s. 9. marraskuuta 1940 Caivano) on italialainen roomalaiskatolinen arkkipiispa. Hänet vihittiin papiksi 28. kesäkuuta 1964 ja nimitettiin Cassano all'Jonion hiippakunnan johtoon 17. maaliskuuta 1988. Piispaksi vihkiminen seurasi 28. huhtikuuta. Pääkonsekraattorina toimi Bernardin Gantin, jota avustivat João Gazza ja Giuseppe Agostino.


title: Andrea Mugione

text: Mugione sai 21. marraskuuta 1998 nimityksen Crotone-Santa Severinan ja 3. toukokuuta 2006 Beneventon arkkipiispaksi.


title: Nevalainen

text: Nevalainen on suomalainen sukunimi, joka on muun muassa seuraavilla henkilöillä:


title: Robert James Carlson

text: Robert James Carlson (s. 30. kesäkuuta 1944 Minneapolis) on yhdysvaltalainen roomalaiskatolinen arkkipiispa. Hänet vihittiin papiksi Saint Paul and Minneapolisin arkkihiippakuntaan 23. toukokuuta 1970 ja nimitettiin sen vihkipiispaksi sekä Avioccalan titulaaripiispaksi 19. marraskuuta 1983. Piispaksi vihkiminen seurasi 11. tammikuuta 1984. Pääkonsekraattorina toimi John Robert Roach, jota avustivat John Francis Kinney ja Paul Vincent Dudley.


title: Robert James Carlson

text: Carlson sai 13. tammikuuta 1994 nimityksen Sioux Fallsin koadjuuttoripiispaksi, ja 21. maaliskuuta 1995 hänestä tuli sen piispa. Hän sai 29. joulukuuta 2004 nimityksen Saginawin piispaksi, jonka virkaan hänet asetettiin 24. helmikuuta 2005. Hänet nimitettiin 21. huhtikuuta 2009 Saint Louisin arkkipiispaksi, ja hänet asetettiin tähän virkaan 10. kesäkuuta.


title: Suonihuopasammal

text:
Suonihuopasammal ("Aulacomnium palustre", (Hedw.) Schwaegr.) on huopasammalten ("Aulacomnium") sukuun ja heimoon kuuluva lehtisammallaji.
Se on melko suureksi, yli kymmensenttiseksi kasvava kellanvihreä sammal jonka varren ympärillä on paksusti ruskeaa juurtumahapsihuovastoa. Suonihuopasammalta esiintyy koko Suomessa ja se on yleinen, runsas ja elinvoimainen koko maassa. Se kasvaa erilaisilla kosteilla paikoilla soiden mättäillä, kallioilla, niityillä, metsissä jne.


title: Suonihuopasammal

text: Kuvalinkit:


title: BVM Racing

text: BVM Racing on italialainen pikkuformulatalli. Talli perustettiin vuonna 1993. Talli on kilpaillut mm Italian F3-sarjassa, Kreikan F3-sarjassa, Italian Formula Renault-sarjassa ja Eurocup Formula Renault-sarjassa yhteistyössä Minardin kanssa. Talli on voittanut Kreikan F3-sarjan mestaruuden vuonna 1996 ja 2001 sekä italian FR-talvisarjan mestaruuden vuonna 2003. Nykyään talli toimii yhteistyössä Target Racing-tallin kanssa.


title: Sailiot

text: Sailiot ("Calandrinia") on hetekaalikasvien ("Montiaceae") heimoon kuuluva kasvisuku, jonka muutamaa lajia viljellään yksivuotisina koristekasveina.


title: Sailiot

text: Sailioita tavataan Tyyntämerta ympäröivillä alueilla, eniten kuitenkin Etelä-Amerikassa lämpimillä ja kuivilla alueilla. Myös Australiassa suku on melko hyvin edustettuna; jotkin australialaiset lajit ovat lehtisukkulentteja ja kasvavat hyvin kuivilla kasvupaikoilla. Eteläamerikkalaisten lajien keskuudessa on melko kylmänkestäviä, Andien korkeilta rinteiltä kun ovat kotoisin.


title: Sailiot

text: Sailiot ovat matalakasvuisia yksi- tai monivuotisia ruohoja. Kapeat ja mehevät lehdet sijaitsevat tavallisesti tiheinä tyviruusukkeina.


title: Sailiot

text: Lyhyissä ja hennoissa kukintovanoissa on näyttäviä kukkia, joissa on viisi leveälti limittäistä terälehteä. Väriltään ne tavallisesti ovat vaaleanpunaisia tai purppuraisia, mutta myös keltaisia ja oransseja muotoja tunnetaan.


title: Sailiot

text: Sailiolajeja on noin 150.


title: Jude Saint-Antoine

text: Jude Saint-Antoine (s. 29. lokakuuta 1930 Montreal) on kanadalainen roomalaiskatolinen piispa. Hänet vihittiin papiksi Montréalin arkkihiippakuntaan 31. toukokuuta 1956 ja nimitettiin sen vihkipiispaksi sekä Scardonan titulaaripiispaksi 20. maaliskuuta 1981. Piispaksi vihkiminen seurasi 22. toukokuuta. Pääkonsekraattorina toimi Paul Grégoire, jota avustivat Leonard James Crowley ja Adrien André Maria Cimichella.


title: Jude Saint-Antoine

text: Saint-Antoine toimi vihkipiispana, kunnes jäi eläkkeelle 11. helmikuuta 2006.


title: Johannes Kleineidam

text: Johannes Kleineidam (9. elokuuta 1935 – 2. kesäkuuta 1981) oli saksalainen roomalaiskatolinen piispa. Hänet vihki papiksi Berliinin hiippakuntaan Julius August Döpfner 17. joulukuuta 1960, ja hänet nimitettiin Berliinin vihkipiispaksi sekä Novan titulaaripiispaksi 12. syyskuuta 1970. Piispaksi vihkiminen seurasi 3. lokakuuta. Pääkonsekraattorina toimi Alfred Bengsch, jota avustivat Gerhard Schaffran ja Heinrich Theissing.


title: Johannes Kleineidam

text: Kleineidam kuoli virassa 45-vuotiaana.


title: Rogelio Esquivel Medina

text: Rogelio Esquivel Medina (s. 18. kesäkuuta 1940) on meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 13. syyskuuta 1970 ja nimitettiin sen vihkipiispaksi sekä Garrianan titulaaripiispaksi 27. kesäkuuta 2001. Piispaksi vihkiminen seurasi 15. elokuuta. Pääkonsekraattorina toimi Norberto Rivera Carrera, jota avustivat Giuseppe Bertello ja Onésimo Cepeda Silva.


title: Emile Njeru

text: Emile Njeru (1930 – 5. syyskuuta 1970) oli kenialainen roomalaiskatolinen piispa. Hänet vihittiin papiksi vuonna 1958 ja nimitettiin Eldoretin hiippakunnan vihkipiispaksi sekä Capsuksen titulaaripiispaksi 22. toukokuuta 1969. Piispaksi vihkiminen seurasi 1. elokuuta. Pääkonsekraattorina toimi paavi Paavali VI, jota avustivat Sergio Pignedoli ja Emmanuel Kiwanuka Nsubuga. Njeru kuoli seuraavana vuonna virassa.


title: Alessio Saccardo

text: Alessio Saccardo (s. 21. syyskuuta 1940 Marano Vicentino) on italialaissyntyinen, Brasiliassa toimiva roomalaiskatolinen piispa. Hänet vihittiin jesuiittojen papiksi 5. syyskuuta 1970 ja nimitettiin Ponta de Pedrasin hiippakunnan johtoon 16. tammikuuta 2002. Piispaksi vihkiminen seurasi 6. huhtikuuta. Pääkonsekraattorina toimi Luciano Pedro Mendes de Almeida, jota avustivat Angelo Maria Rivato ja Celso José Pinto da Silva. Saccardo asetettiin virkaansa 20. huhtikuuta.


title: Celso José Pinto da Silva

text: Celso José Pinto da Silva (s. 29. lokakuuta 1933 Rio de Janeiro) on brasilialainen roomalaiskatolinen arkkipiispa. Hänet vihittiin papiksi São Sebastião do Rio de Janeiron arkkihiippakuntaan 14. maaliskuuta 1959 ja nimitettiin sen vihkipiispaksi sekä Urusin titulaaripiispaksi 6. maaliskuuta 1978. Piispaksi vihkiminen seurasi 1. toukokuuta. Pääkonsekraattorina toimi Eugênio de Araújo Sales, jota avustivat Waldyr Calheiros Novaes ja Valfredo Bernardo Tepe.


title: Celso José Pinto da Silva

text: Pinto da Silva sai 4. heinäkuuta 1981 nimityksen Vitória da Conquistan piispaksi ja sitten 21. helmikuuta 2001 Teresinan arkkipiispaksi, jona hän toimi, kunnes erosi tehtävistään 3. syyskuuta 2008.


title: Konrad Zdarsa

text: Konrad Zdarsa (s. 7. kesäkuuta 1944 Hainichen) on saksalainen roomalaiskatolinen piispa. Hänet vihki papiksi Meissenin hiippakuntaan Gerhard Schaffran 16. maaliskuuta 1974. Hänet nimitettiin Görlitzin hiippakunnan johtoon 24. huhtikuuta 2007, ja piispaksi konsekroinnin suoritti 23. kesäkuuta Georg Maximilian Sterzinsky, jota avustivat Joachim Friedrich Reinelt ja Rudolf Müller.


title: Konrad Zdarsa

text: Zdarsa sai 8. heinäkuuta 2010 nimityksen Augsburgin piispaksi, jonka virkaan hänet asetettiin 23. lokakuuta.


title: Tohtori Intiasta

text: Tohtori Intiasta (alkuperäinen nimi "The Indian Doctor") on brittiläinen draamasarja. Sarjaa on esitetty Yle TV1 -kanavalla Suomessa vuonna 2012. Sarja sijoittuu 1960-luvulle, ja sen pääosaa näyttelee Sanjeev Bhaskar.


title: Tohtori Intiasta

text: Sarja alkaa siitä, kun intialainen tohtori Prem Sharma (Sanjeev Bhaskar) ja hänen vaimonsa Kamini Sharma (Ayesha Dharker) muuttavat Intiasta Walesiin, Isoon-Britanniaan, pieneen kylään nimeltä Trefelin. Pariskunta olisi alun perin halunnut Lontooseen, mutta he eivät päässeet sinne, joten valitsivat Trefelinin. Syy muuttoon oli pariskunnan pienen tyttären, Ranin, kuolema. Tohtori Sharman vaimo Kamini ei aluksi innostu "käpykylämäisestä" Trefelinistä ollenkaan ja ehdottelee Lontooseen muuttoa. Prem kuitenkin ihastuu jollain tapaa kylään, eikä huomioi vaimon pyyntöjä soittaa työhaastattelijalle Lontooseen.


title: Tohtori Intiasta

text: Tohtori Sharma ja Kamini asettuvat asumaan vastaanoton yläkerran pienasuntoon. Aluksi trefeliniläiset kummastelevat Intiasta Walesiin muuttaneita tohtoria ja Kaminia, ja puhuvat näistä pahaa. Jotkut jopa eivät tahallaan käy lääkärissä. Sarjan edetessä suuresta osasta kuitenkin tulee suvaitsevaisempia.


title: Tohtori Intiasta

text: Ensimmäisellä kaudella Tohtori Sharma saapuu kylään. Hän löytää edellisen lääkärin päiväkirjan, jossa kerrotaan, että kaivoksen johtaja Richard Sharpe (Mark Williams) rikkoo säännöksiä, jonka takia työmiehille tulee keuhkosairauksia. Tohtori Sharma lähentyy juuri leskeksi jääneen Megan Evansin kanssa.


title: Tohtori Intiasta

text: Pastori Todd (Mark Heap) on saapunut tyttärensä kanssa kylään. Tohtori Sharman vastaanottoapulainen on saanut aviottoman lapsen. Kylässä alkaa pian pian raivoisa Isorokko epidemia. Tohtori Sharma yrittää pelastaa kylän yhdessä ylikonstaapeli Emlyn Dawkinsin (Alun ap Brinley), vaimonsa ja anoppinsa kanssa. Kyläläiset eivät kumminkaan suostu ottamaan rokotteita, koska Pastori Todd väittää niiden sairastuttavan. Kaivosmies Owen Griffithsin poika Dan sairastuu isorokkoon ja Todd menee ilman rokotusta rukoilemaan pojan luokse. Epidemia vain yltyy ja sairatuneita tulee monia. Lopulta selviää, että Pastori Todd oli sairastanut Keniassa isorokon ja oli tuonut taudin vaatteidensa mukanaan.


title: Tohtori Intiasta

text: Ylikonstaapeli Dawkins ja Megan Evans ovat menneet naimisiin, kun kylään saapuu veljekset Basil ja Robert Thomas. He aikovat ostaa koko kylän talot ja rakentaa uuden modernin kylän. Veljeksillä on kierot mielessään ja Tohtori Robert Thomas alkaa varastaa Sharman potilaita itselleen.


title: Heidinkämmekät

text: Heidinkämmekät ("Calanthe") on kämmekkäkasvisuku (heimo "Orchidaceae"), johon kuuluu noin 150 lajia. Lajeja tavataan laajalla alueella Afrikassa, Aasiassa ja Australaasiassa. Heidinkämmeköitä kasvaa lähinnä Aasiassa, joitakin myös Etelä-Afrikassa.


title: Heidinkämmekät

text: Heidinkämmekät jakaantuvat kahteen tyyppiin. Toinen on ikivihreä, toinen pudottaa lehtensä syksyisin. Heidinkämmekät kasvavat maassa ja suosivat kasvuympäristönään kalkkikallion päällä olevaa paksua humusta. Ne kukkivat tyypillisesti joulukuussa.


title: Heidinkämmekät

text: Heidinkämmekät ovat enimmäkseen maassa kasvavia. Niillä on suuri valesipuli, josta lähtee kookkaita, ohuita ja laskoksellisia lehtiä, jotka joillakin lajeilla kuihtuvat tropiikin kuivan kauden ajaksi.


title: Heidinkämmekät

text: Kukat ovat keltaisia, valkoisia tai vaaleanpunaisia, ja ne sijaitsevat terttumaisissa kukinnoissa, joiden varret kasvavat valesipulien tyveltä. Kukissa on pitkänomainen, alaspäin osoittava huuli, jossa on 3-4 eri suuntiin siirottavaa liuskaa.


title: Heidinkämmekät

text: Kaikkiaan heidinkämmeköitä tunnetaan noin 260 lajia. Siroheidinkämmekkä ("Calanthe vestita") ja somaheidinkämmekkä ("Calanthe" Vestita-ryhmä) ovat huonekasveja.


title: Heidinkämmekät

text: Heidinkämmeköitä kasvatetaan huonekasveina. Huonekasvina suvun lajit vaativat talvisin lepokauden kuivana, huoneenlämmössä. Ne tarvitsevat runsaasti vettä, mutta eivät suvaitse jatkuvaa kasvualustan kosteutta. Kasvupaikka on lämmin eikä liian aurinkoinen. Heidinkämmeköitä lisätään jakamalla suuria bulbiryhmiä.


title: Bell AH-1 Cobra

text: Bell AH-1 Cobra (yrityksen malli: Model 209) on Bell Helicopterin valmistama rynnäkköhelikopteri. AH-1 on käytetty myös nimitystä HueyCobra. Kopterin alkuperäinen malli oli yksimoottorinen, mutta kaksimoottorinen versio on kehitetty myöhemmin.


title: Bell AH-1 Cobra

text: AH-1 oli maailman ensimmäinen hyökkäyskäyttöön tarkoitettu taisteluhelikopteri, jonka ensilento oli 7. syyskuuta 1965. Malli kehitettiin UH-1-helikopterin G-muunnoksena.


title: Bell AH-1 Cobra

text: AH-1 oli selkäranka Yhdysvaltain maavoimien hyökkäyshelikopterikalustoon, mutta on korvattu AH-64 Apache kopterilla. Päivitettyjä versioita lentää edelleen joidenkin maiden ilmavoimissa. AH-1:n kaksimoottoriset versiot ovat edelleen Yhdysvaltain merijalkaväen (USMC) käytössä.


title: Kiiminkijoen rautatiesilta

text: Kiiminkijoen rautatiesilta (joskus myös "Haukiputaan rautatiesilta" sekä "Asemakylän silta") on Kiiminkijoen ylittävä silta Haukiputaan Asemakylässä Pohjois-Pohjanmaalla. Silta sijaitsee rataosalla heti Haukiputaan ratapihan eteläpuolella. Nykyinen silta on rakennettu saksalaisten vetäytymisvaiheessa vuonna 1944 tuhoaman sillan tilalle. Rautatiekannen rinnalla on kapea kevyen liikenteen siltakansi.


title: Kiiminkijoen rautatiesilta

text: Kolmijänteisen sillan lyhyemmät, uloimmat jänteet ovat levypalkkisiltoja, keskimmäisen jänteen ollessa ristikkorakenteinen. Siltajänteet on koottu niittaamalla.


title: Edson de Castro Homem

text: Edson de Castro Homem (s. 17. huhtikuuta 1949 Rio de Janeiro) on brasilialainen roomalaiskatolinen piispa. Hänet vihki papiksi São Sebastião do Rio de Janeiron arkkihiippakuntaan Eugênio de Araújo Sales 18. lokakuuta 1977. Hänet nimitettiin São Sebastião do Rio de Janeiron vihkipiispaksi ja Mutian titulaaripiispaksi 16. helmikuuta 2005. Piispaksi vihkiminen seurasi 12. maaliskuuta. Pääkonsekraattorina toimi Eusébio Oscar Scheid, jota avustivat de Araújo Sales ja Alano Maria Pena.


title: Pori Cup

text: Pori Cup on vuodesta 2005 lähtien Porissa järjestetty juniorijalkapalloturnaus. Vuonna 2011 siihen osallistui yhteensä 141 joukkuetta ja lähes 3 000 pelaajaa.


title: Pori Cup

text: Pori Cupissa on 14 eri sarjaa pojille sekä kuusi sarjaa tytöille. Nuorimmat osallistuvat ikäluokat ovat 2002 syntyneitä ja vanhimmat C97-junioreita. Seuraava turnaus järjestetään 27.-29. heinäkuuta 2012. Loppuottelut pelataan Porin stadionilla.


title: Pori Cup

text: Vuoden 2011 Pori Cupissa ratkaistiin myös C-junioreiden Suomen mestaruus turnauksen yhteydessä järjestetyssä Kai Pahlman-turnauksessa.


title: Liechtensteinin yliopisto

text: Liechtensteinin yliopisto on yksi Liechtensteinin kolmesta korkeakoulusta. Siellä voi suorittaa kandidaatin tai maisterin tutkinnon arkkitehtuurissa tai kauppatieteissä. Kandidaatin tutkintoon menee ainakin 6 lukukautta, maisteriksi haluavat jatkavat 4 lukukautta lisää. Opintojaan voi jatkaa tohtorin tutkintoon asti, jatko-opinnot ovat tutkimussuuntautuneita.


title: Liechtensteinin yliopisto

text: Vuonna 2011 yliopistossa oli noin 720 opiskelijaa, joista 210 suuntautui arkkitehtuuriin. Opiskelijoista 40% tuli Itävallasta ja 30% Sveitsistä - liechtensteinilaiset olivat vasta kolmantena (15%).


title: Trabancos

text: Trabancos on noin 86 kilometriä pitkä Dueron sivujoki Kastilian ja Leónin itsehallintoalueella Espanjassa. Joki saa alkunsa Blascomillánin kunnan alueelta Ávilasta ja virtaa kohti Valladolidia. Joki laskee Dueroon Pollosin lähistöllä. Joessa virtaa vettä koko matkalla ainoastaan rankkasateiden aikana. Suurimpia paikkakuntia Trabancosin varrella ovat San Cristóbal de Trabancos ja Horcajo de las Torres Ávilassa sekä Fresno el Viejo ja Castrejón Valladolidissa.


title: Pedro Cunha Cruz

text: Pedro Cunha Cruz (s. 16. kesäkuuta 1964 Rio de Janeiro) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 4. elokuuta 1990 ja nimitettiin sen vihkipiispaksi sekä Agbian titulaaripiispaksi 24. marraskuuta 2010. Piispaksi vihkiminen seurasi 5. helmikuuta 2011. Pääkonsekraattorina toimi Orani João Tempesta, jota avustivat Rafael Llano Cifuentes ja Elias James Manning.


title: Juhani Itämies

text: Juhani Itämies on hyönteistutkija ja vuoteen 2008 Oulun yliopiston eläinmuseon intendentti. Hän on laatinut ja julkaissut runsaasti kansantajuisia kirjoituksia hyönteisistä ja muista selkärangattomista. Hän on väitellyt filosofian tohtoriksi vuonna 1983 ja on työskennellyt koko uransa Oulun yliopistossa, ensin eläintieteen laitoksessa ja sittemmin eläinmuseossa museonhoitajana, yli-intendenttinä ja intendenttinä.


title: Juhani Itämies

text: Itämies tunnetaan julkisuudessa hänen keväisistä hyttyskesää koskevista ennustuksistaan, jotka hän on kuitenkin sanonut jo lopettaneensa kesään 2013. Suomen yliopistotiedottajat ry palkitsi Itämiehen vuonna 2007 tunnustuspalkinnolla aktiivisesta ja yleistajuisesta tieteen tiedottamisesta.


title: Rusokirsikka

text: Rusokirsikka ("Prunus sargentii") on ruusukasvien (Rosaceae) heimoon kuuluva puu. Sitä viljellään Suomessa koristeeksi.


title: Rusokirsikka

text: Rusokirsikka kasvaa Suomessa yleensä 3-5 metrin korkuiseksi. Se on saanut suomenkielisen nimensä mahdollisesti lehdistään, jotka avautuvat keväällä erikoisen kuparinruskeina. Myös sen runko on punertavanruskea. Rusokirsikka kukkii ennen lehtien puhkeamista kauas näkyvin ruusunpunaisin kukin. Sen hedelmät ovat punamustia, sentin kokoisia yksisiemenisiä luumarjoja; Suomessa niitä muodostuu aniharvoin. Suomessa rusokirsikka on lähes aina vierasjuurinen, imeläkirsikkaan vartettu.


title: Rusokirsikka

text: Rusokirsikka on kotoisin Japanista. Lisäksi levinneisyys ulottuu Korean niemimaalle ja Etelä-Sahalinille. Se kasvaa tuoreissa, keski- ja runsasravinteisissa seka- ja lehtimetsissä. Ilmastollisesti se on hemiboreaalinen-temperaattinen, lievästi mereinen. Suomessa rusokirsikka menestyy puuvartisten kasvien menestymisvyöhykkeillä I-II, suotuisilla paikoilla myös vyöhykkeellä III. Se viihtyy parhaiten aurinkoisella paikalla runsasravinteisessa, kalkkipitoisessa maassa.


title: Aurinko valvoo

text: Aurinko valvoo on Costello Hautamäen kappale ja singlejulkaisu vuodelta 2012.


title: Aurinko valvoo

text: Kappale on ensimmäinen singlejulkaisu Hautamäen 2013 alkuvuodesta julkaistavalta sooloalbumilta. Single on myös Hautamäen ensimmäinen julkaisu, joka on tuotettu yhteistyössä levy-yhtiö HighLight Musicin kanssa.


title: Aurinko valvoo

text: Single julkaistiin radiojakeluun 16. toukokuuta 2012, ja digitaalisena versiona päivää aiemmin. Avausviikollaan single sijoittui radioasema Iskelmän listalla toiselle sijalle, jossa se nautti suosiota ja piti paikkansa myös seuraavilla listaviikoillaan, ennen kuin se putosi kolmannelle sijalle Lauri Tähkän "Kesä eletään" -kappaleen kiilatessa sen ohi.


title: El Castillo de las Guardas

text: El Castillo de las Guardas on noin 1500 asukkaan kunta Sevillan maakunnan alueella Espanjan Andalusiassa. Kunta sijaitsee noin 54 kilometrin päässä maakunnan pääkaupungista Sevillasta.


title: Lahden diakonian instituutti

text: Suomen Diakoniaopiston Lahden kampus (aiemmin Lahden diakonian instituutti) on osa Suomen Diakoniaopistoa, jolla on toimipisteet Lahden lisäksi Helsingissä, Oulussa ja Ylitorniolla. Suomen Diakoniaopiston Lahden kampuksella voi opiskella lähihoitajaksi, lastenohjaajaksi sekä nuoriso- ja vapaa-ajanohjaajaksi.


title: Lahden diakonian instituutti

text: Viipurin Diakonissalaitos perustettiin vuonna 1869. Se on toiminut Lahdessa vuodesta 1940 lähtien nimellä Lahden Diakonialaitos, kun laitos jouduttiin evakuoimaan talvisodan aikana.